title: Bergen (täsmennyssivu)

text: Bergen voi tarkoittaa seuraavia:


title: Amico Panici

text: Amico Panici (1599? – 16. lokakuuta 1661) oli italialainen roomalaiskatolinen piispa. Hänet nimitettiin Sarsinan hiippakunnan piispaksi 24. marraskuuta 1632. Piispaksi konsekroinnin suoritti 30. marraskuuta Antonio Marcello Barberini, jota avustivat Benedetto Landi ja Angelo Castellari.


title: Amico Panici

text: 4. joulukuuta 1634 Panici sai nimityksen Recanati-Loreton hiippakunnan piispaksi. Hän kuoli 62-vuotiaana virassa.


title: Arturo Aiello

text: Arturo Aiello (s. 14. toukokuuta 1955) on italialainen roomalaiskatolinen piispa. Hänet vihki papiksi Antonio Zama 7. heinäkuuta 1979, ja hänet nimitettiin Teano-Calvin hiippakunnan piispaksi 13. toukokuuta 2006. Piispaksi vihkiminen seurasi 30. kesäkuuta. Pääkonsekraattorina toimi Giovanni Battista Re, jota avustivat Michele Giordano ja Felice Cece.


title: NHL:n laajennusvaraustilaisuus 2000

text: Vuoden 2000 NHL:n laajennusvaraustilaisuus oli 23. kesäkuuta 2000 järjestetty tapahtuma, jossa NHL:n kaksi uutta laajennusjoukkuetta Columbus Blue Jackets ja Minnesota Wild varasivat pelaajia toisista joukkueista.


title: NHL:n laajennusvaraustilaisuus 2000

text: 26 joukkuetta saivat suojata yhden maalivahdin, viisi puolustajaa, ja yhdeksän hyökkääjää, tai vaihtoehtoisesti kaksi maalivahtia, kolme puolustajaa ja seitsemän hyökkääjää. Nashville Predators ja Atlanta Thrashers olivat liigan uusimpia joukkueita joten niiden ei tarvinnut osallistua tapahtumaan.


title: NHL:n laajennusvaraustilaisuus 2000

text: 52 pelaajaa varattiin uusiin joukkueisiin. Kaikista 26 osallistuneesta joukkueesta valittiin kaksi pelaajaa. Blue Jackets ja Wild valitsivat kummatkin ensimmäisen 24 varauksen aikana kolme maalivahtia, kahdeksan puolustajaa ja kolmetoista hyökkääjää. Loput kaksi varausta olisivat voineet olla miltä tahansa pelipaikalta.


title: NHL:n laajennusvaraustilaisuus 2000

text:
Columbus
Minnesota


title: NHL:n laajennusvaraustilaisuus 2000

text: Jotkin pelaajat eivät pysyneet joukkueissaan pitkään, ja jotkut jopa kaupattiin pois samana päivänä.


title: NHL:n laajennusvaraustilaisuus 2000

text: Columbus


title: NHL:n laajennusvaraustilaisuus 2000

text: Minnesota


title: NHL:n laajennusvaraustilaisuus 2000

text: Seuraavat pelaajat eivät viipyneet heidät varanneiden organisaatioiden palkkalistoilla kovinkaan pitkään:


title: Felice Cece

text: Felice Cece (s. 26. maaliskuuta 1936) on italialainen roomalaiskatolinen arkkipiispa. Hänet vihittiin papiksi 5. heinäkuuta 1959 ja nimitettiin Calvi e Teanon hiippakunnan piispaksi 17. elokuuta 1984. Piispaksi vihkiminen seurasi 20. lokakuuta. Pääkonsekraattorina toimi Bernardin Gantin, jota avustivat Giuseppe Costanzo ja Matteo Guido Sperandeo. Cecen johtama hiippakunta nimettiin 30. syyskuuta 1986 uudelleen Teano-Calviksi.


title: Felice Cece

text: Cece sai 8. helmikuuta 1989 nimityksen Sorrento-Castellammare di Stabian arkkihiippakunnan arkkipiispaksi.


title: Suunnittelutoimintatutkimus

text: Suunnittelutoimintatutkimus (Action Design Research, ADR) on tietojärjestelmätieteessä kehitetty tutkimusmenetelmä. ADR:ssä yhdistyy suunnittelututkimuksen (design research) tavoite kehittää IT-artefakti, yleensä tietokoneohjelma, ja toimintatutkimuksen tavoite tehdä interventio organisaation tarpeiden mukaisesti.


title: Suunnittelutoimintatutkimus

text: ADR on suhteellisen tuore tutkimusmenetelmä. Se esiteltiin tietojärjestelmätieteen ykköslehdessä MIS Quarterlyssä kevään 2011 numerossa. Artikkelin tekijät ovat Maung K. Sein Agderin yliopistosta, Ola Henfridsson Viktoria Institutesta, Sandeep Purao Pennsylvania State Universitystä, Matti Rossi Aalto-yliopistosta ja Rikard Lindgren Göteborgin IT-yliopistosta.


title: Anne Keothavong

text: Anne Keothavong (s. 16. syyskuuta 1983 Lontoo, Englanti) on brittiläinen tennispelaaja. Parhaimmillaan hän oli kaksinpelissä WTA-listan sijalla 48 helmikuussa 2009. Hän voitti urallaan 20 ITF-turnausta kaksinpelissä ja kahdeksan turnausta nelinpelissä.


title: Anne Keothavong

text: Grand Slam -turnauksissa Keothavong pääsi parhaimmillaan kolmannelle kierrokselle Yhdysvaltain avoimissa 2008. Hän voitti turnauksen toisella kierroksella Francesca Schiavonen, mutta hävisi kolmannella kierroksella viidenneksi sijoitetulle Jelena Dementjevalle.


title: Anne Keothavong

text: Keothavongin läpimurtokausi oli 2009, jolloin hän pääsi kolmessa eri WTA-turnauksessa välieriin. Samana vuonna hänestä tuli ensimmäinen brittiläinen maailmanlistan top 50:ssä vuoden 1993 jälkeen. Hänen kautensa päättyi kuitenkin heinäkuun lopussa loukkaantumisen vuoksi. Hän palasi myöhemmin kentille ja nousi takaisin top 100:n joukkoon, mutta vuosi 2013 sujui häneltä huonosti, ja hän ilmoitti uransa lopettamisesta heinäkuussa 2013.


title: Alona Tal

text: Alona Tal (s. 20. lokakuuta 1983) on israelilainen näyttelijä, joka tunnetaan rooleistaan televisiosarjoissa "Veronica Mars" ja "Supernatural".


title: Alona Tal

text: Alona Tal aloitti uransa esiintyen lasten musiikkivideolla esittäen demoni Mashefulaa. Ensimmäistä päärooliaan hän esitti israelilaisessa elokuvassa "Lihiyot Kochav" () vuonna 2003. Sen jälkeen hänelle tarjottiin kahta televisioroolia, saippuasarjassa "Tzimerim" ja komediasarjassa "HaPijamot". Viimeksi mainitussa hän näytteli pääroolia kolmen vuoden ajan. Vuosina 2004–2005 Tal vieraili myös yhdysvaltalaisessa draamasarjassa "Veronica Mars" kymmenen jakson ajan. Näiden roolien jälkeen hän esiintyi muiden muassa sarjoissa "C.S.I.", "Todistettavasti syyllinen" ja "Seitsemäs taivas".


title: Alona Tal

text: Vuonna 2006 Tal sai roolin Jo Harvellena televisiosarjassa "Supernatural". Hän esiintyi sarjan toisella kaudella viiden jakson ajan ja palasi rooliinsa viidennellä kaudella kahdeksi jaksoksi. Vuonna 2011 hän teki toistaiseksi viimeisen esiintymisensä sarjassa.


title: Alona Tal

text: Näyttelemisensä lisäksi Tal on äänittänyt kappaleita räppäri Subliminalin kanssa.


title: Heinolan Palloilijat -47

text: Heinolan Palloilijat -47 (HP-47) on vuonna 1947 perustettu heinolalainen jalkapalloseura.


title: Heinolan Palloilijat -47

text: HP-47 on pelannut jalkapalloa parhaimmillaan II divisioonassa kaudella 1976. Kaudella 2012 seuran miesten edustusjoukkue pelaa Kaakkois-Suomen Kolmosessa, minkä lisäksi seuralla on kaksi muuta miesten joukkuetta, kaksi naisten joukkuetta ja useita juniorijoukkueita.


title: Heinolan Palloilijat -47

text: Jalkapallon lisäksi HP-47 on kilpaillut ainakin jääkiekossa ja pesäpallossa. Jääkiekossa seura voitti maakuntasarjan vuonna 1954 ja pelasi sittemmin 1960-luvun lopulle asti useita kausia tuolloin toiseksi korkeimmalla sarjatasolla Suomensarjassa. Vuonna 1969 kaupunkiin perustettiin jääkiekon erikoisseura Peliitat. Pesäpalloa HP-47 pelasi Suomensarjassa kaudella 1949.


title: Zilla

text: Zilla on amerikkalainen versio Godzillasta. Aluksi siten kutsuttiin tavan mukaan nimellä Amerikkalainen Godzilla (engl: American Godzilla), mutta fanit päättivät nimetä sen paremmin lyhenteellä Zillaksi. Zilla on enemmän dinosaurusta muistuttavampi, kuin Japanilainen Godzilla.


title: Zilla

text: Zilla nähdään ensi kertaa elokuvassa Godzilla (vuoden 1998 elokuva), jossa Zilla oli pelkkä merileguannin munassa mutta ydinräjähdyksen jälkeen kuoriutuessaan munasta se kasvoi suuremmaksi ja hirviömäisemmäksi. Zilla tuhosi japanilaisten laivan joka rantauitui Jamaicalle. Zilla saapui Panamaan jossa Sen jälkeen Zilla jatkoi matkaansa Manhattanille ja rantautui New Yorkiin maan alle. Zillaa yritetään tuhota, mutta ei vain onnistu. Madison Square Gardennissa Zilla on onnistunut epäluonnollisena uroksena tkemään 200 munaa ja ne kuoriutuvat. Poikaset yrittävät syödä Nickin ja tämän tiimin, mutta Nickin tiimi onnistuu päästä pois rakennuksesta ja sen jälkeen rakennus räjäytetään ja poikaset sen mukana. Aikuinen Zilla saapuu ja yrittää polttaa Nickin tiimin elävältä. Vasta Brooklyn Bridgellä Zilla onnistutaan tuhoamaan ohjuksilla, mutta yksi sen munista onnistui selviytymään hengissä.


title: Zilla

text: Zilla tekee myös lyhyen kameo-roolin -elokuvassa. Siinä Zilla yrittää hyökätä Godzillan kimppuun, mutta Godzilla lyö sen Sydneyn oopperatalon päälle ja sitten Godzilla polttaa koko oopperatalon, jolloin lentokenttä räjähtää ja Zilla sen mukana. Asiasta ei kuitenkaan ole täyttä varmuutta ja jotkut fanit uskovatkin että Zilla ui pakoon ennen räjähdystä ja näin ollen selvisi hengissä. Koko taistelu kestää vain 40 sekuntia.


title: Zilla

text: Zilla on japanilais-Godzillaa pienempi ja heikompi, sillä japanilainen Godzilla on tuhoutumaton mutta Zilla onnistuttiin tappamaan ohjuksilla. Zilla on paljon japanilais-Godzilla nopeampi ja ketterämpi pienen koonsa verratuna japanilais-Godzillaan. Lisäksi Zilla voi syöstä räjähtävää tulta. Korkeutta 60-90 metriä, pituutta noin 450 metriä (useimpien dinosaurusten mittasuhteiden mukaan) sekä kykenee uimaan uiseta kilometrejä, kykenee tekemään maanalaisia luolia jossa voisi laskea munansa sekä on varsin sulava liikkeinen nopetunesa ja vahvojen lihastensa ansiosta.


title: Benedetto Landi

text: Benedetto Landi (1578? Velletri – 1638) oli italialainen roomalaiskatolinen piispa. Hänet nimitettiin Fossombronen hiippakunnan piispaksi 5. kesäkuuta 1628, ja hän toimi tässä virassa, kunnes erosi tehtävistään 15. marraskuuta 1632.


title: Jaakko Salonoja

text: Jaakko Salonoja (s. 19. helmikuuta 1933 Viipuri) on suomalainen kuuluttaja ja juontaja, joka on toiminut Yleisradion Radio 1:n viihdeohjelmien päällikkönä vuosina 1980–1993. Salonoja on toiminut kuuluttajana ohjelmissa "Puhelinlangat laulaa" ja "Sävellahjassa", myös työuransa jälkeen.


title: Jaakko Salonoja

text:
Salonoja kirjoitti ylioppilaaksi Joensuun lyseosta. Ekonomiksi hän valmistui 1965. Hänelle on luovutettu Suurten ekonomien kunniakilpi. Hänen työpaikkojaan ovat olleet Stockmann 1955–56, Amer-Tupakka, Erva-Latvala ja Rettig.
Salonojalle myönnettiin Pro Carelia -ansiomerkki vuonna 2001sekä kamarineuvoksen arvonimi vuonna 2012.


title: Jaakko Salonoja

text: Salonoja on toiminut juontajana useissa juhlissa ja muun muassa kuuluttajana asemieskiertueilla vuosina 2002-2005. Hänen elämänmittaisiin harrastuksiinsa kuuluu partio.


title: Serket

text: Serket (myös Serqet tai Selkis, ""Se joka saa kurkun hengittämään"") oli muinaisessa Egptissä skorpionijumalatar, jonka ensisijainen tehtävä oli suojella vainajia. Serketin palvonta juontuu ainakin 1. dynastian aikaan, ja Vanhan valtakunnan pyramiditeksteistä lähtien hänet mainitaan kuolleen faraon suojelijaksi muiden jumalatarten seurassa.


title: Serket

text: Serketiä lähestyttiin usein skorpioninpiston parantamiseksi. Egyptiläisessä mytologiassa Serket esiintyykin yhdessä Neftyksen kanssa suojelemassa vastasyntynyttä Horus-jumalaa, kun tätä on pistetty.


title: Serket

text: Serket kuvattiin yleensä naiseksi, jolla on päänsä päällä häntänsä kohottanut skorpioni. Serket saatettiin kuvata myös krokotiili- tai leijonapäisenä, kobrana tai leijonana.


title: Gammaproteobacteria

text: Gammaproteobacteria eli gammaproteobakteerit on bakteerien tieteellisen luokittelun luokka. Luokkaan kuuluu joitakin lääketieteellisesti, ekologisesti ja tieteellisesti tärkeitä bakteeriryhmiä, kuten enterobakteeirt ("Enterobacteriales"), joista tunnetuin lienee kolibakteeri. Myös salmonellat kuuluvat tähän bakteeriluokkaan. Kuten kaikki proteobakteerit, myös gammaproteobakteerit ovat gramnegatiivisia. Luokkaan kuuluu myös monia merkittäviä keuhkokuumetta aiheuttavia bakteereja.


title: Naamioahvenet

text:
Naamioahvenet (Cheilodactylidae) on ahvenkaloihin kuuluva kalaheimo. Heimon lajeja tavataan pääosin trooppisita vesistä.
__notoc__
Naamioahventen heimoon kuuluu lähteestä riippuen 18–25 lajia. Sukuja heimossa on noin 5 ja sukujako on osittain epäselvä. Muun muassa Chris Burridge luokittelee aikaisemmin suvun "Cheilodactylus" alasukuna pidetyn "Goniistius"-taksonin omaksi suvukseen. Hän on esitänyt myös kahden lajin palettinaamioahvenen ("Cheilodactylus/Goniistius ephippium") ja punanaamioahvenen ("Cheilodactylus/Goniistius fuscus") siirtämistä sukuun "Morwong". Naamioahventen ja marmoriahventen ("Aplodactylidae") ja trumpettiahventen ("Latridae") väliset sukulaisuussuhteet ovat myös epäselvät.


title: Naamioahvenet

text: Naamioahvenet ovat kooltaan noin 45–100 cm:ä pitkiä kaloja. Ruumis on korkea varsinkin etuosastaan ja mataloituu pyrstöä kohden. Selkäevä on pitkä ja erityisesti etuosastaan piikikäs. Myös rintaevissä on 4–7 pidempää piikkiä. Pyrstöevä on monilla naamioahvenilla haarautunut. Huulet ovat lajeilla melko paksut. Naamioahvenien suomut ovat pienikokoiset, pohjaväriltään kalat ovat vaaleita ja niitä kuvioivat usein tummat pysty- tai vinoviirut.


title: Naamioahvenet

text: Naamioahvenlajeja tavataan lämpimistä meristä, muun muassa Afrikan rannikolta eteläiseltä Atlantilta, Tyyneltämereltä Kiinan ja Japnin saaristolta, Havaijin rannikolta ja Uuden-Seelannin ja Australian läheisyydestä, sekä Intian valtamereltä. Kalat elävät usein lähellä pohjaa. niiden ravintoa ovat pienet selkärangattomat eläimet. Päivisin naamioahvenet ovat aktiivisia, öisin ne piileskelevät koloissa. Monet lajeista ovat hyvänmakuisia ja niitä kalastetaan myös ihmisravinnoksi.


title: Betaproteobacteria

text: Betaproteobacteria eli betaproteobakteerit on bakteerien tieteellisen luokittelun luokka. Betaproteobakteerit vaikuttavat usein typensidontaan monissa kasveissa, ja niitä löytyykin usein esimerkiksi vesi- ja maaperänäytteistä. Kuten kaikki proteobakteerit, myös betaproteobakteerit ovat gramnegatiivisia.


title: Adolfo Binni

text: Adolfo Binni (3. syyskuuta 1902 – 7. tammikuuta 1971) oli italialainen roomalaiskatolinen piispa. Hänet vihittiin papiksi 15. heinäkuuta 1926 ja nimitettiin Nolan hiippakunnan piispaksi 14. helmikuuta 1952. Piispaksi vihkiminen seurasi 19. maaliskuuta. Binni osallistui Vatikaanin toiseen kirkolliskokoukseen. Hän kuoli 68-vuotiaana virassa.


title: Puolueettomuus

text: Puolueeton on valtio, joka ei kuulu sotilasliittoihin tai ei osallistu johonkin parhaillaan käynnissä olevaan sotaan tai pyrkii lisäksi pysyttelemään suurvaltojen välisten ristiriitojen ulkopuolella.


title: Puolueettomuus

text: Vuonna 1907 Haagissa tehtiin useita kansainvälisiä yleissopimuksia, joista yksi koski puolueettomien valtioiden ja henkilöiden oikeuksia ja velvollisuuksia sodan aikana.


title: Puolueettomuus

text:
Sopimuksen mukaan puolueettomien valtojen alue on loukkaamaton.
Sodankävijät eivät saa puolueettoman vallan alueen kautta kuljettaa sotajoukkoja eikä sota- tai elintarvikekuormastoja eivätkä sijoittaa sinne sotaa käyvien maa- ja merivoimien kanssa tapahtuvaan tiedotustoimintaan tarkoitettua radioasemaa tai muuta laitetta.
Taistelujoukkoja ei saa muodostaa eikä pestaustoimistoja avata puolueettoman vallan alueella sotaakäyvien hyväksi. Puolueeton valtio ei saa sallia alueellaan mitään näistä teoista ja on velvollinen rankaisemaan niistä, jos sellaisia tehdään sen alueella.


title: Puolueettomuus

text: Puolueeton valtio ei kuitenkaan joudu vastuuseen siitä, että yksityisiä henkilöitä yksitellen kulkee rajan poikki mennäkseen jommankumman sodankävijän palvelukseen.


title: Puolueettomuus

text: Jotkin valtiot ovat kansainvälisillä sopimuksilla sitoutuneet pysyvästi puolueettomiksi, minkä muut valtiot ovat tunnustaneet ja taanneet. Sveitsin pysyvä puolueettomuus turvattiin toisessa Pariisin rauhassa vuonna 1815. Vuonna 1839 suurvallat takasivat samaan tapaan myös Belgian puolueettomuuden, mutta siitä huolimatta Saksa hyökkäsi maahan ensimmäisen maailmansodan alkuvaiheessa vuonna 1914.


title: Puolueettomuus

text: Toisen maailmansodan alkuvaiheessa vuonna 1939 useat valtiot, muun muassa Alankomaat, Norja ja Tanska julistautuivat puolueettomiksi, mutta joutuivat siitä huolimatta seuraavina vuosina Saksan miehittämiksi. Euroopan maista onnistuivat jatkuvasti sodan ulkopuolella pysymään ainoastaan Espanja, Irlanti, Portugali, Ruotsi ja Sveitsi.


title: Puolueettomuus

text: Kylmän sodan aikana puolueettomiksi sanottiin tavallisimmin niitä Euroopan maita, jotka eivät kuuluneet Varsovan sopimuksen eikä Pohjois-Atlantin sopimusjärjestön (Nato) sotilasliittoihin. Sellaisia olivat monet kääpiövaltiot sekä Irlanti, Jugoslavia, Ruotsi ja Sveitsi sekä Itävalta, joka julistettiin erikoislailla 1955 pysyvästi puolueettomaksi, mitä kuitenkaan ei kansainvälisillä sopimuksilla taattu.


title: Puolueettomuus

text: Suomesta tuli puolueeton valtio Neuvostoliiton luovuttua Porkkalan vuokra-alueesta 1956, vaikka voimassa pysyikin myös kaksi sotilasartiklaa sisältänyt sopimus ystävyydestä, yhteistoiminnasta ja keskinäisestä avunannosta (YYA-sopimus). Sen johdannossa kuitenkin todettiin Suomen pyrkimys pysyä suurvaltojen välisten eturistiriitojen ulkopuolella eikä sotilasartikloja jouduttu soveltamaan kertaakaan sopimuksen voimassaoloaikana (1948–1992).


title: Puolueettomuus

text: 25 sotilasliittoihin kuulumatonta valtiota perusti vuonna 1961 Sitoumattomien maiden liikkeen, jonka jäsenistä suurin osa on Aasian ja Afrikan valtioita.


title: Puolueettomuus

text: Albania erosi Varsovan sopimuksesta 1968 ja Espanjakin oli sotilasliittojen ulkopuolella Francisco Francon hallitessa, mutta liittyi vuonna 1982 Natoon.


title: Puolueettomuus

text: "Jotkut maat voivat joskus väittää olevansa "puolueettomia", mutta eivät noudata kansainvälisesti sovittua puoluettomuuden määritelmää."


title: Attilio Amalteo

text: Attilio Amalteo (1545 – 25. toukokuuta 1633) oli roomalaiskatolinen arkkipiispa. Hänet nimitettiin vuonna 1606 apostoliseksi nuntiukseksi Saksaan ja Athenaen titulaariarkkipiispaksi. Hän erosi tehtävistään apostolisena nuntiuksena huhtikuussa 1610 ja jatkoi titulaariarkkipiispana kuolemaansa saakka.


title: Acidithiobacillales

text: Acidithiobacillales on bakteerien tieteellisen luokittelun suhteellisen uusi lahko. Sillä on vain kaksi heimoa, "Acidthiobacillaceae" ja "Thermithiobacillaceae", jotka luokiteltiin ennen "Hydrogenophilaceae" -lahkon betaproteobakteereiksi.


title: Theodor Riphaen

text: Theodor Riphaen (1577 – 14. tammikuuta 1616) oli saksalainen roomalaiskatolinen piispa. Hänet nimitettiin Kölnin arkkihiippakunnan vihkipiispaksi ja Cyrenen titulaaripiispaksi 30. elokuuta 1606. Piispaksi vihkiminen suoritettiin 13. maaliskuuta 1607; pääkonsekraattorina toimi Attilio Amalteo.


title: Luettelo 2000-luvun suomalaisista elokuvista

text: Luettelo Suomessa tuotetuista elokuvista julkaisuvuoden mukaan. Aakkosellisesta luettelosta elokuvista katso


title: Justin Kientega

text: Justin Kientega (s. 7. heinäkuuta 1959) on burkinafasolainen roomalaiskatolinen piispa. Hänet vihittiin papiksi Koudougoun hiippakuntaan 25. heinäkuuta 1987 ja nimitettiin Ouahigouyan hiippakunnan piispaksi 2. helmikuuta 2010. Piispaksi vihkiminen seurasi 29. toukokuuta. Pääkonsekraattorina toimi Philippe Ouédraogo, jota avustivat Séraphin François Rouamba ja Basile Tapsoba.


title: Basile Tapsoba

text: Basile Tapsoba (s. 9. joulukuuta 1942 Koudougou) on burkinafasolainen roomalaiskatolinen piispa. Hänet vihittiin papiksi Koudougoun hiippakuntaan 4. heinäkuuta 1971 ja nimitettiin sen vihkipiispaksi sekä Mesarfeltan titulaaripiispaksi 19. joulukuuta 1981. Piispaksi vihkiminen seurasi 21. maaliskuuta 1982. Pääkonsekraattorina toimi Paul Zoungrana, jota avustivat Justo Mullor García ja Dieudonné Yougbaré.


title: Basile Tapsoba

text: Tapsoba sai 2. heinäkuuta 1984 nimityksen Koudougoun piispaksi, jona hän toimi, kunnes erosi tehtävistään 21. toukokuuta 2011.


title: Peter Kwaku Atuahene

text: Peter Kwaku Atuahene (s. 25. syyskuuta 1956) on ghanalainen roomalaiskatolinen piispa. Hänet vihittiin papiksi Sunyanin hiippakuntaan 12. heinäkuuta 1986 ja nimitettiin Goason hiippakunnan piispaksi 24. lokakuuta 1997. Piispaksi vihkiminen seurasi 6. tammikuuta 1998. Pääkonsekraattorina toimi paavi Johannes Paavali II, jota avustivat Giovanni Battista Re ja Jorge María Mejía.


title: MIS Quarterly

text: Management Information Systems Quarterly eli MIS Quartely () on yhdysvaltalainen vertaisarvioitu akateeminen julkaisu. Sen aihealueita ovat johdon raportointijärjestelmät (Management Information System) ja informaatioteknologia. (IT) Lehti ilmestyy neljännesvuosittain. Sen katsotaan yleisesti olevan toinen kahdesta alan arvostetuimmasta julkaisusta.


title: Jack Sherman

text: Jack Sherman (s. 18. tammikuuta 1956) on yhdysvaltalainen kitaristi, joka tunnetaan ehkä parhaiten työstään Red Hot Chili Peppers -yhtyeessä. Hän soitti yhtyeen ensimmäisellä studioalbumilla "The Red Hot Chili Peppers", mutta sai potkut pian albumin julkaisun jälkeen, kun Hillel Slovak palasi yhtyeeseen.


title: Jack Sherman

text: Sherman on työskennellyt myös muiden yhtyeiden ja artistien, kuten esimerkiksi Bob Dylanin ja George Clintonin kanssa.


title: Juoksuhaudantie (elokuva)

text: Juoksuhaudantie on vuonna 2004 ensi-iltansa saanut Veikko Aaltosen ohjaama elokuva, joka perustuu Kari Hotakaisen kirjoittamaan saman nimiseen romaaniin.


title: Juoksuhaudantie (elokuva)

text: Elokuva keräsi Suomessa 99 467 katsojaa.


title: Kaarlo Kari (pilapiirtäjä)

text: Kaarlo Kari (6. maaliskuuta 1872 Forssa – 25. elokuuta 1941 Vammala) oli suomalainen taidemaalari, graafikko, kivi- ja pilapiirtäjä sekä näyttelijä ja teatterinjohtaja.


title: Kaarlo Kari (pilapiirtäjä)

text: Kari oli Berliinissä maalaustaidetta opiskellut forssalaisen räätälin poika. Hän piirsi pilalehti "Matti Meikäläiseen" sen loppuaikoina – muun muassa lehden lakkauttamiseen 1899 johtaneen piirroksen – sekä sittemmin "Tuulispää"-lehteen sen ensimmäisestä kansikuvasta alkaen. Hän oli Alex Federleyn ohella Suomen ensimmäisiä pilapiirtäjiä, jotka ottivat tavaksi signeerata piirroksensa. Kari piirsi Suomen ensimmäiset urheiluaiheiset pilakuvat "Tuulispäähän" vuonna 1904 ja ensimmäisen kenraali Mannerheimiä esittäneen postikortin vuonna 1918. Karin taideteoksia on ollut esillä muun muassa Suomen Kansallismuseossa ja Tampereen kaupunginmuseossa.


title: Kaarlo Kari (pilapiirtäjä)

text: Myöhemmin Karista tuli näyttelijä, lavastaja sekä näytelmien kirjoittaja ja hän johti kymmenen vuoden ajan "Suomalainen teatteriseurue" -nimistä kiertävää teatteria.


title: Kaarlo Kari (pilapiirtäjä)

text: Kaarlo Karin puoliso oli näyttelijä Naimi Kari o.s. Kylmänen. Heidän poikansa oli elokuvaaja ja elokuvaleikkaaja Eino Kari.


title: Hallinnon opiskelijaedustaja

text: Hallinnon opiskelijaedustaja tarkoittaa yliopiston tai ammattikorkeakoulun päättävässä elimessä, esimerkiksi hallituksessa, kollegiossa tai tiedekuntaneuvostossa oppilaitoksen opiskelijoiden piiristä valittua jäsentä. Hallinnon opiskelijaedustajista käytetään yleisesti lyhennettä halloped tai hallopedi.


title: Hallinnon opiskelijaedustaja

text: Hallinnon opiskelijaedustajista määrätään vuonna 2009 voimaan tulleessa yliopistolaissa, jonka mukaan hallituksessa, kollegiossa sekä tiedekuntien tai vastaavantasoisten yksiköiden päättävissä elimissä "tulee olla edustettuina seuraavat yliopistoyhteisön ryhmät: 1) yliopiston professorit; 2) muu opetus- ja tutkimushenkilöstö sekä muu henkilöstö; 3) opiskelijat." Hallinnon opiskelijaedustajat ovat toimielimien tasavertaisia jäseniä ja käyttävät siten julkista valtaa osana lakisääteistä tehtäväänsä toteuttavaa yliopistoa.


title: Hallinnon opiskelijaedustaja

text:
Hallinon opiskelijaedustajat toimivat hallintoelimissä opiskelijanäkökulman asiantuntijoina.
Suomalaisiin yliopistoihin vakiintui vuoden 1991 yliopistolain myötä niin sanottu hallinnon kolmikanta, eli periaate, jonka mukaan yliopistojen hallintoelimissä ovat edustettuina kolme keskeistä yliopistolaisten ryhmää eli professorit, muu henkilöstö sekä opiskelijat. Vuoden 2009 yliopistolaissa kolmikannan suhteet eivät enää ole absoluuttiset, vaan laki antaa yliopistoille vallan itse määritellä ryhmien koon. Kuitenkin laki määrää, että mistään ryhmästä ei voi olla yli puolet toimielimen kokonaisjäsenmäärästä. Kolmikannan suhteista määrätään yliopistoissa johtosäännöillä.


title: Hallinnon opiskelijaedustaja

text: Kolmikannan toimivuuden kannalta on keskeistä, että päätösvaltaa käyttävät kolmikantaiset, edustukselliset elimet eivätkä yksittäiset henkilöt. Niinpä keskusjohtoisuuden lisääntyminen 2009 yliopistolakiuudistuksen seurauksena on nähty opiskelijoiden parissa uhkana kolmikantaperiaatteelle.


title: Kaarlo Kari

text: Kaarlo Kari voi tarkoittaa ainakin seuraavia henkilöitä:


title: Kuuraketti (kirja)

text: Kuuraketti ("Moonraker") on Ian Flemingin kirjoittama, järjestyksessään kolmas James Bond -romaani. Se julkaistiin alkukielellään englanniksi vuonna 1955 ja suomeksi kymmenen vuotta myöhemmin 1965. Kirjan pohjalta tehty elokuva "Kuuraketti" on juoneltaan hyvin erilainen kuin nimikkokirja.


title: Helise taivas

text: Helise taivas on Tuure Kilpeläisen säveltämä ja Aulikki Oksasen alkujaan runoksi sanoittama musiikkikappale, joka on ilmestynyt laulaja Vuokko Hovatan esikoisalbumilla "Lempieläimiä" vuonna 2008 sekä myös singlenä. Kappaleen tuottaja on Tuure Kilpeläinen.


title: Helise taivas

text: Kappaleen sovituksesta vastaavat Tuure Kilpeläinen, Kalle Kalima, Jape Karjalainen, Pessi Levanto, Marko Timonen, Jaakko Kääriäinen, Olli Haavisto ja Marzi Nyman.


title: Helise taivas

text: Vuokko Hovatta esitti kappaleen Helsingin Senaatintorilla pidetyssä uudenvuoden vastaanottotilaisuudessa vuodenvaihteessa 2008–2009.


title: Helise taivas

text: "Lempieläimiä"-albumilta on julkaistu myös singlet ”Lumottu veli”, ”Syleily” ja ”Virginia”.


title: Vakoilu Yhdysvaltain sisällissodassa

text: Sekä Unioni että Konfederaatio vakoilivat toisiaan Yhdysvaltain sisällissodassa, joskin kummallakaan osapuolella ei ollut järjestelmällistä vakoiluverkostoa. Kumpikin osapuoli pyrki myös vastavakoiluun ja tämän ansiosta useat vakoojista vangittiin tai teloitettiin. Osapuolet myös vaihtoivat vangittuja vakoojia keskenään. Vakoojina toimi niin miehiä, naisia kuin mustiakin. Vakoojat tekivät töitä usein henkensä uhalla; armeijan univormussa pidätettyjä kohdeltiin sotavankeina, mutta ilman tunnuksia toimineet agentit saatettiin suoraan teloittaa. Vakoojina toimineiden teloitukset suoritettiin usein salassa, minkä takia valtaosaa vakoojina tuomituista ei tunneta.


title: Vakoilu Yhdysvaltain sisällissodassa

text: Konfederaation ja Unionin vakoilumenetelmät erosivat selvästi toisistaan. Konfederaatiolla oli kaikki komentajat kattanut yhteinen vakoiluverkosto, kun taas Unionissa jokainen komentaja käytti omia vakoojiaan. Unionissa yhtenäisen vakoiluverkoston puuttuminen johti siihen, että eri komentajille työskennelleet vakoojat epäilivät välillä jopa toisiaan vihollisvakoojiksi.


title: Vakoilu Yhdysvaltain sisällissodassa

text: Kun sisällissota syttyi 12. huhtikuuta 1861, Unionin pääkaupungissa Washington D.C.:ssa oli valtava määrä Konfederaatiolle uskollisia ihmisiä. Virginian (jonka sisällä D.C. sijaitsee) kuvernööri, entinen kongressiedustaja John Letcher, alkoi huhtikuun lopussa kontaktiensa avulla luomaan kaupunkiin alkeellista vakoiluverkostoa. Letcher värväsi useita virkamiehiä, joista tunnetuimpia olivat kenraali Thomas Jordan sekä Rose O'Neal Greenhow, jolla oli hyvät suhteet senaattoreihin ja korkea-arvoisiin armeijan virkamiehiin, mukaan lukien ulkoministeri William Sewardiin. Jordan opasti Greenhowia käyttämään yksinkertaista, 26-merkkistä salakieltä ja antoi tälle salanimen Thomas John.


title: Vakoilu Yhdysvaltain sisällissodassa

text: Heinäkuussa 1861 Greenhow lähetti Letcherille, joka oli värväytynyt Konfederaation armeijaan, koodatun viestin, jossa hän vuoti yksityiskohtia Unionin tulevasta invaasiosta Konfederaatioon. Viestiä lähetettiin viemään Greenhowin maalaistytöksi pukeutunut Bettie Duvall -niminen ystävätär, joka ohitti Unionin vartijat hevosrattaiden kanssa Chain-sillalla, jätti rattaat Virginiassa sijainneeseen turvataloon ja ratsasti tämän jälkeen Fairfaxin oikeustalolle, jossa hän luovutti hiustensa alle takaraivoon piilotetun viestin Konfederaation upseereille. Kenraali P.G.T. Beauregard totesi myöhemmin, että viestillä oli merkittävä rooli Konfederaation voitossa Bull Runin taistelussa. Myöhemmin Unionin sotilaat löysivät viestejä jotka yhdistivät Greenhowin vakoiluun ja hänet pantiin tarkkailuun. Tarkkailussa saatujen tietojen perusteella Greenhow ja yksi tätä auttanut Unionin armeijan kapteeni vangittiin


title: Vakoilu Yhdysvaltain sisällissodassa

text: Konfederaatio perusti sodan aikana "Confederate Signal Corps" -nimisen viestintäryhmän. Ryhmän päätarkoitus oli luoda viestintäyhteyksiä eri armeijoiden välille, mutta ryhmä loi myös salaisen "Secret Service Bureau" -tiedustelupalvelun. Tiedustelupalvelun johdossa oli ennen sotaa Baltimoressa lakimiehenä toiminut William Norris. Secret Service Bureau loi sodan aikana nimellä "Secret Line" () tunnetun lähettiverkoston, jonka avulla vakoojat lähettivät viestejä Washingtonista Potomac- ja Rappahannock-jokia pitkin Richmondiin, Virginiaan. Richmondista viestejä lähetettiin eteenpäin muille Konfederaation vakoojille ympäri Unionia, Kanadaa ja Eurooppaa. Tiedustelupalvelu organisoi viestien lisäksi myös esimerkiksi sissisodankäyntiin tarvittavien tarvikkeiden jakamista ympäri Unionia. Yksi sissitarvikkeita kuljettaneista ratsumiehistä oli kuuluisa John Singleton Mosby, joka tunnettiin nimellä "Gray Ghost" ().


title: Vakoilu Yhdysvaltain sisällissodassa

text: Secret Service Bureaun tiedetään Greenhowin verkoston lisäksi käyttäneen ainakin kahta muuta vakoiluverkostoa Washingtonissa. Secret Servicen agentit järjestivät myös Unionin sanomalehtien salakuljetuksia Konfederaatiion; lehdissä kerrottiin avoimesti uutisia ja niissä olleisiin kolumneihin oli välillä myös piilotettu vakoojien salaviestejä. Sanomalehtien merkitys kuitenkin väheni myöhemmin, kun kumpikin osapuoli ryhtyi julkaisemaan sanomalehdissään vääriä tietoja vihollisen hämäämiseksi. Useiden postitoimistojen johdossa oli Konfederaatiolle uskollisia henkilöitä ja tämän ansiosta agenttien oli helppo viestitellä keskenään; Konfederaatiolle tarkoitetut viestit laitettiin toisen kirjekuoren sisälle, johon oli laitettu Unionissa sijainnut, postin jakaneiden agenttien tuntema osoite. Postinjakajat välittivät kirjeet muiden agenttien kautta Konfederaatiolle. Postilaitoksista työskennelleet agentit myös vaihtoivat Unionissa sijanneita valeosoitteita usein, jottei kukaan alkanut ihmetellä suuria kirjelähetyksiä. Lisäksi Konfederaatio järjesti Unionissa sijainneille maatiloille salaisia koulutusleirejä, joissa opetettiin yksinkertaisia viestintätekniikkoja. Esimerkiksi Mary Watson -niminen nainen asetti ikkunalle roikkumaan mustan vaatteen tai hartiahuivin varoittaakseen joella liikkuvia viestinviejiä Unionin sotilaista.


title: Vakoilu Yhdysvaltain sisällissodassa

text: Sodan edetessä ja vakoiluverkostojen kasvaessa vakoilun merkitys nousi. Vuonna 1863 Unionin joukot pysäyttivät ryhmän ratsastajia, joilta löytyi Unionin hyökkäyssuunnitelmia. Seurueeseen kuuluneelta Sam Davisilta löytyi paperinpala, jossa oli allekirjoitus E. Coleman. Unionin kuulustelijat yrittivät saada Davisia kertomaan Colemanin todellinen henkilöllisyys. Davis vaikeni, vaikka tiesikin Colemanin olevan parhaillaan vangittuna oleva kapteeni H. B. Shaw, ja hänet teloitettiin.


title: Vakoilu Yhdysvaltain sisällissodassa

text: Unionin vakoiluverkosto oli Konfederaatiota huomattavasti heikommin organisoitu; jokainen komentaja palkkasi itse omat vakoojansa. Unionin tunnetuimpia vakoojaverkostojen luojia olivat kenraalimajuri George B. McClellanille toiminut Allan Pinkerton, kenraaliluutnantti Winfield Scottille toiminut Lafayette C. Baker sekä itse presidentti Abraham Lincolnille toiminut William A. Lloyd.


title: Vakoilu Yhdysvaltain sisällissodassa

text: Chicagossa ennen sisällissotaa omaa etsivätoimistoa pitänyt Allan Pinkerton keräsi sodan alussa tietoja Unionin kenraali George B. McClellanille. Kesällä presidentti Abraham Lincoln määräsi Pinkertonin luomaan Potomacin armeijalle, joka oli tuolloin koko Unionin suurin armeija, vakoiluverkoston. Pinkerton järjesti kesän aikana Unionin ensimmäisen vakoiluoperaation. Myöhemmin Pinkerton ymmärsi Konfederaation saaneen lukuisia vakoojia Washingtoniin jo ennen sodan alkamista, kun taas Unionilla ei ollut käytännössä katsoen yhtäkään vakoojaa Konfederaation pääkaupungissa Richmondissa. Hän perusti salanimellä E.J. Allen Washingtoniin vastavakoiluverkoston ja lähetti agentteja soluttautumaan Richmondiin. Tunnetuin näistä oli Timothy Webster, jota Pinkerton piti yhtenä parhaista agenteistaan.


title: Vakoilu Yhdysvaltain sisällissodassa

text: Webster oli hyvä luomaan ystävyyssuhteita ihmisiin ja hän saikin nopeasti etelävaltiolaiset auttamaan häntä tiedon hankkimisessa. Hän onnistui jopa pääsemään hyviin väleihin Konfederaation vastavakoilua johtaneen John Henry Winderin kanssa, joka antoi tälle myöhemmin vapaan kulkuluvan koko Konfederaation alueella. Myöhemmin Webster teki tuttavuutta sotaministeri Judah P. Benjaminin kanssa, joka värväsi tämän Konfederaation vakoojaksi. Websteristä tuli näin kaksoisagentti; Benjamin antoi Websterin kuljetettavaksi Konfederaation dokumentteja, jotka tämä kuitenkin välitti Unionille. Helmikuussa 1862 Webster kuitenkin lopetti yhteydenpinon Unioniin; tämän seurauksena Pinkerton lähetti kaksi agenttiaan, Pryce Lewisin ja John Scullyn, tarkistamaan tämän tilanteen. Webster löydettiin tulehdukselliseen reumatismiin sairastuneena Richmondilaisesta hotellista, jossa tämän vaimona ja orjana esiintyneet Pinkertonin palkolliset Hattie Lawton ja John Scobell hoitivat tätä. Washingtonissa asunut etelävaltiolainen siviili kuitenkin tunnisti Lewisin ja Scullyn Pinkertonin miehiksi ja nämä vangittiin. Kuuluisteluissa he paljastivat Websterin, joka pidätettiin yhdessä Lawtonin ja Scobellin kanssa. Koska orjien ei uskottu toimivan vakoojina, Scobell päätettiin vapauttaa. Sen sijaan Lawton vangittiin ja Webster tuomittiin hirtettäväksi. Kun Lincoln kuuli teloituspäätöksestä, hän lähetti Konfederaation presidentti Davisille viestin, jossa uhkasi teloittaa kaikki Unionin vangitsemat vakoojat mikäli Webster hirtettäisiin. Uhkauksesta huolimatta Webster teloitettiin ensimmäisenä sisällissodassa ja Lawton vaihdettiin myöhemmin toiseen agenttiin. Koska vakoojista kerättyjä tietoja pimitettiin, ei ole selvää kuinka laajasti Lincoln toteutti uhkauksensa; joka tapauksessa useita Konfederaation vakoojia teloitettiin sodan aikana.


title: Vakoilu Yhdysvaltain sisällissodassa

text: Lawtonin vankilaolon aikana vankilassa toimi Unionin vakooja Elizabeth Van Lew, joka kuljetti ruoka- ja vaatetarvikkeita vangeille. Van Lewiä pidettiin hieman omalaatuisena ja hän saikin lempinimen "Crazy Bet" (). Hän organisoi Richmondissa ollessaan reilun kymmenen henkilön laajuisen vakoiluverkoston ja sai lähetettyä paljon tärkeää tietoa Konfederaation armeijan liikkeistä Unionille.


title: Vakoilu Yhdysvaltain sisällissodassa

text: Syksyllä 1862 McClellan valmisteli hyökkäystä Richmondiin. Valitettavasti Pinkertonin agentit ilmoittivat Konfederaation miesvahvuudet kaksin- kolminkertaisesti yläkanttiin, minkä takia McClellan ei halunnut hyökätä joukkoja vastaan. Syyskuussa Unionin armeija sai yhden sodan tärkeimmistä tiedustelutiedoista, kun korpraali Barton W. Mitchell löysi sattumalta Konfederaation kuriirilta pudonneen kirjekuoren, jossa kenraali Lee selosti joukkojensa asemia Virginiassa. Kirje toimitettiin nopeasti McClellanille, joka kuitenkin viivytteli hyökkäyspäätöksen kanssa liian kauan; tämän seurauksena Unioni menetti valtavan strategisen edun ja tuloksena oli verinen Antietamin taistelu.


title: Vakoilu Yhdysvaltain sisällissodassa

text:
Toinen merkittävä Lincolnin palkkaama vakooja oli ennen sotaa rautateitä rakentanut William A. Lloyd, joka pyysi Lincolnilta lupaa siirtyä Konfederaation puolelle jatkamaan liiketoimiaan. Lincoln kuitenkin ehdotti, että Lloyd vakoilisi samalla Konfederaatiota 200 dollarin kuukausipalkalla (nykyrahassa noin 4 000 dollaria). Tämä suostui ehdotukseen ja lupasi lähettää Lincolnille tietoja Konfederaation joukkojen määrästä, sijainneista ja linnoitusten pohjapiirustuksista. Lloyd muutti Konfederaatioon yhdessä vaimonsa ja liikekumppaninsa Thomas H. S. Boydin kanssa. Koska Lloydilla oli suora yhteys Lincolniin, hänen ei tarvinnut käyttää viestejään Unionin armeijan kautta; sen sijaan hän lähetti vakoillut tiedot yhdelle Boydin perheenjäsenistä, joka välitti ne edelleen Valkoiseen taloon.
Kolmas tunnettu vakooja oli kenraaliluutnantti Winfield Scottille, joka oli tuolloin vielä armeijan ylin komentaja, toiminut Lafayette C. Baker. Sisällissodan ensimmäisen suuren yhteenoton, Bull Runin taistelun, lähestyessä Scott lähetti Bakerin hankkimaan tietoja Konfederaation joukoista alueella. Baker värväsi tehtävää varten tennesseeläisen valokuvaaja Samuel Munsonin, joka kuitenkin jäi kiinni. Lukuisista kuuluisteluista huolimatta Munson ei paljastanut Bakeria ja hänet vapautettiin myöhemmin. Munson onnistui kuitenkin lähettämään joitakin tietoja Bakerille, joka välitti ne edelleen Scottille. Tämä ei kuitenkaan auttanut, vaan Konfederaation joukot murskasivat Scottin ja tämän ura armeijan johdossa oli ohi. Tämän jälkeen Baker siirtyi johtamaan National Detective Police () -nimellä tunnettua, Sotaministeriön alaista organisaatiota. Bakerilla oli noin 30 alaista ja hän onnistui heidän avullaan nappaamaan lukuisia vakoojia ja Konfederaation kannattajia, mukaan lukien Belle Boydin. Boydista tuli yksi Konfederaation merkittävimmistä vakoojista hänen toimitettuaan elintärkeää tietoa kenraalimajuri Thomas Jacksonille. Boydin vangitsi myöhemmin Baker, ja hän kärsi lyhyen vankeustuomion. Vapautumisensa jälkeen Boyd karkotettiin etelään, josta hän purjehti Englantiin kahdeksi vuodeksi, ja kirjoitti siellä ollessaan muistelmansa.


title: Type 81

text: Type 81 on Kiinan kansanarmeijan 1980-luvulla käyttöön ottama rynnäkkökivääri. Malli korvattiin QBZ-95:lla vuonna 1995.


title: Type 81

text:
Type 81:sta on normaaliversion lisäksi olemassa taittuvaperäinen 81-1 ja pikakivääriversio.
Type 81 käyttää edeltäjänsä Type 56:n tavoin AK-47:n 7,62×39 mm -kaliiperia.


title: Max Alfthan (kilpapurjehtija)

text: Max Ferdinand Alfthan (11. helmikuuta 1892 Helsinki, Suomen suuriruhtinaskunta – 30. toukokuuta 1960 Helsinki) oli suomalainen kilpapurjehtija ja olympiamitalisti. Seuratasolla hän edusti Nyländska Jaktklubbenia.


title: Max Alfthan (kilpapurjehtija)

text: Alfthan kuului suomalaisen "Heatherbell"-veneen miehistöön sen voittaessa 12mR-luokan olympiapronssia Tukholmasta 1912.


title: Airsoft-kuulat

text: Airsoft-kuulat ovat airsoft-aseiden ammuksina käytettäviä, yleensä halkaisijaltaan 6 mm:n kokoisia. Kuulia on saatavilla 0,12 , 0,20 , 0,23 , 0,25 , 0,28 ja 0,43 gramman painoisina. Lisäksi on saatavilla maatuvia, maatumattomia ja pimeässä hohtavia kuulia. Kuulien valintaan vaikuttaa se, että kuinka tehokkaalla aseella niitä halutaan käyttää.


title: Robin Lod

text: Robin Lod (s. 17. huhtikuuta 1993 Helsinki) on suomalainen jalkapalloilija, joka edustaa espanjalaista Sporting Gijónia. Hän on pelipaikaltaan keskikenttäpelaaja.


title: Robin Lod

text: Lod aloitti jalkapalloilun Suurmetsän Urheilijoissa viisivuotiaana ja pelasi seurassa aina vuoteen 2006 asti, jolloin siirtyi Helsingin Jalkapalloklubiin. Kauden 2011 aikana Lod pelasi HJK:n reservijoukkueessa Klubi 04:ssä 27 sarjaottelua Kakkosessa, kaksi Suomen Cupin ottelua sekä kaksi karsintaottelua Ykköseen, tehden niissä 14 maalia ja antaen 18 maalisyöttöä. Veikkausliigassa hän teki debyyttinsä Myllykosken Palloa vastaan 22. lokakuuta 2011, onnistuen heti maalinteossa oltuaan kentällä vain noin viisi minuuttia.


title: Robin Lod

text: Kaudella 2012 Lod jäi HJK:ssa vähälle vastuulle ja siirtyi elokuussa lainalle Vaasan Palloseuraan alustavasti syyskuun alkuun asti. Lainaa jatkettiin loppukauden mittaiseksi, ja hän pelasi joukkueessa yksitoista ottelua tehden kaksi maalia. Kauden 2014 päätteeksi Lod valittiin vuoden liigapelaajaksi sekä parhaaksi liigakeskikenttäpelaajaksi.


title: Robin Lod

text: Lod on edustanut alle 18-vuotiaiden ja alle 21-vuotiaiden maajoukkueita. Vuonna 2014 hänet valittiin alle 21-vuotiaiden maajoukkueen parhaaksi pelaajaksi. Ensiesiintymisensä A-maajoukkueessa Lod teki 19. tammikuuta 2015 ystävyysottelussa Ruotsia vastaan, tullen kentälle vaihdosta 89. minuutilla joukkuetoverinsa Rasmus Schüllerin tilalle.


title: Robin Lod

text: Lod teki ensimmäisen maalinsa A-maajoukkueessa 6. lokakuuta 2016 Islantia vastaan pelatussa MM-karsintaottelussa.


title: Paavali Pelkonen

text: Paavali Pelkonen (k. 8. kesäkuuta 1715) oli Pelkosenniemen ja koko Suur-Sodankylän alueen ensimmäinen suomalainen uudisasukas. Hänen mukaansa ovat saaneet nimensä Pelkosenniemen kunta ja seurakunta.


title: Paavali Pelkonen

text: Pelkonen oli lähtöisin Lumijoelta ja Kemijärvelle hän saapui 1660-luvun alussa. 1660-luvun puolivälin maissa hän muutti pari peninkulmaa pohjoisemmaksi, Lapin rajan sisäpuolelle. Saamelaiset valittivat oikeuksiensa loukkauksesta esimerkiksi majavanpyynnissä ja kalastuksessa, ja Pelkonen joutui useasti käräjille. Vuonna 1671 hänen Lapissa sijaitseva asumuksensa määrättiin hävitettäväksi. Pelkonen asettui kuitenkin uudelleen asumaan Lappiin, ja vetoamalla niin sanottuun Kalmarin plakaattiin hän sai lopulta maaherralta luvan jäädä.


title: Paavali Pelkonen

text: Pelkonen kuoli 89-vuotiaana vuonna 1715, ja hänet haudattiin Kemijärvelle. Ainakin Pelkosen, Mutenian, Korvan, Rieston, Mäkitalon, Keskitalon, Kantolan, Alatalon, Suopangin, Pulskan, Karppisen, Kuoskun, Vitikan, Mikkolan, Nousun, Kilpimaan, Kilpelän, Jaakkolan, Iisakan ja Tervon suvut polveutuvat hänestä mieskantaisesti.


title: Paavali Pelkonen

text: Taiteilija Andreas Alariesto on maalannut Pelkosesta taulun liittyen tarinaan, jonka hän on tallentanut kirjaansa "Andreas Alarieston lapinkuvat".


title: Viholainen

text: Viholainen voi tarkoittaa seuraavia:


title: Synnin palkka on kuolema

text: Synnin palkka on kuolema: Suomalaiset noidat ja noitavainot 1500–1700-luvulla on Marko Nenosen ja Timo Kervisen teos noitavainoista Suomessa. Kirjan julkaisi Otava vuonna 1994. Teosta edelsi Nenosen Tampereen yliopistossa tekemä väitöskirja "Noituus, taikuus ja noitavainot: Ala-Satakunnan, Pohjois-Pohjanmaan ja Viipurin Karjalan maaseudulla 1620–1700" (Suomen historiallinen seura 1992).


title: Synnin palkka on kuolema

text: Nenonen on julkaissut myös kaksiosaisen teoksen "Noitavainot Euroopassa".


title: Roslinin linna

text: Roslinin linna on osittain raunioitunut linna Midlothianissa Skotlannissa. Ensimmäisen linnan paikalle rakennutti Orkneyn jaarli Henry I Sinclair 1330-luvulla ja hänen poikansa Henry II Sinclair rakennutti sydänlinnan, jonka tarkkaa rakentamisajankohtaa ei tiedetä.


title: Roslinin linna

text: Linna tuhoutui osittain tulipalossa 1452 ja vuonna 1688 sitä vaurioitti väkijoukko. Nykyään linnan omistaa Roslinin jaarli.


title: Sir Bani Yas

text: Sir Bani Yas on Yhdistyneiden arabiemiirikuntien suurin saari. Se sijaitsee 9 km rannikolta ja noin 170 km pääkaupunki Abu Dhabista länteen. Saaren keskellä on 148 m korkeita vuoria. Itse saari on noin 17 km pitkä ja 9 km leveä.


title: Sir Bani Yas

text: Saarelta on tehty paljon arkeologisia löytöjä. Niihin kuuluu Arabiemiraattien ainoa kristillisen luostarin raunio 700-luvulta.


title: Paha tieto

text: Paha tieto: Tieteenvastainen ajattelu antiikista uusimpiin kiistoihin on Janne Kivivuoren vuonna 2003 ilmestynyt kirja.


title: Paha tieto

text: Kirja tarkastelee läpi historian elänyttä näkemystä, että eliitin täytyy hallita kansaa illuusion, ”hyvän myytin” avulla. Tällöin totuutta hakeva tiede on koettu vaarallisena ja pahana. Yhtenä esimerkkinä Kivivuori kuvaa evoluutiopsykologian aiheuttamaa kuohuntaa suomalaisessa tiedemaailmassa 1990-luvulla.


title: Noidan oppipoika

text: Noidan oppipoika eli Taikurinoppilas () on Johann Wolfgang von Goethen vuonna 1797 kirjoittama runo (balladi). Se kertoo noidan oppipojasta, joka on oppinut mestarinsa taikasanoja. Mestarin poistuttua hän komentaa luudat kantamaan vettä joesta kylpyynsä. Oppipoika on kuitenkin unohtanut lopetuskäskyn, ja pian talo on täynnä vettä. Epätoivoissaan oppipoika hakkaa luudan kirveellä kahtia, mutta palaset alkavat kantaa vettä taloon kahta ahkerammin. Lopulta oppipoika kutsuu mestariaan apuun, ja tämä komentaa luudan takaisin komeroon. Tarina-aihe on yli kaksituhatta vuotta vanha, ja Goethe lienee saanut innoituksensa Lukianoksen tarinasta "Filopseudes" (n. 150 jaa.).


title: Noidan oppipoika

text: Vuonna 1897 säveltäjä Paul Dukas sävelsi aiheen innoittamana orkesteriteoksen "L’Apprenti sorcier". Musiikkia ja tarinaa käytettiin vuonna 1940 Walt Disneyn elokuvassa "Fantasia".


title: Noidan oppipoika

text: Saksankielinen teksti alkaa:


title: Noidan oppipoika

text:
Der Zauberlehring

Hat der alte Hexenmeister
Sich doch einmal wegbegeben!
Und nun sollen seine Geister
Auch nach meinem Willen leben.
Seine Wort’ und Werke
Merkt’ ich, und den Brauch,
Und mit Geistesstärke
Thu’ ich Wunder auch.


title: Noidan oppipoika

text:
Walle! walle
 Manche Strecke,
 Daß, zum Zwecke,
 Wasser fließe,
 Und mit reichem vollem Schwalle
 Zu dem Bade sich ergieße.
Otto Mannisen suomennos alkaa seuraavasti:
 Taikurinoppilas

Meni matkoilleen jo kerran
vanha taikamestar’ äsken;
saavat henget uuden herran,
nyt ma itse heitä käsken.
Toistan sanoin, toimin
taiat tarkalleen,
heti henkivoimin
ihmeit’ itse teen.

 Teitä, maita
 joudu, juokse
 virran luokse,
 vettä kanna,
 kyllitellen kylpy laita,
 aallota kuin kosken anna!


title: Washingtonin metro

text: Washingtonin metro on metrojärjestelmä, joka palvelee Washington, D.C.:n kaupunkia ja sen lähialueita. Metrojärjestelmän ensimmäinen osa avattiin vuonna 1976, nykyään verkosto on noin 170 kilometrin pituinen ja sisältää viisi linjaa sekä 86 metroasemaa. Metroa ylläpitää Washington Metropolitan Area Transit Authority (WMATA). Washingtonin metro on toiseksi käytetyin metrojärjestelmä Yhdysvalloissa New Yorkin metron jälkeen. Metrolla tehtiin keskimäärin 793 515 matkaa arkipäivisin kesäkuussa 2011 ja 217 miljoonaa matkaa vuonna 2010.


title: Washingtonin metro

text: Matkalipun hinta riippuu matkan pituudesta, vuorokaudenajasta ja maksutavasta. Metrojärjestelmän matkakortilla, SmarTrip-älykortilla, matkustettaessa kortti näytetään lukijalle matkan alussa ja lopussa. Matkan hinta veloitetaan poistuttaessa liikennejärjestelmästä.


title: Erik Hartvall

text: Knut Erik "Pekka" Hartvall (18. helmikuuta 1875 Helsinki, Suomen suuriruhtinaskunta – 18. helmikuuta 1939 Sipoo) oli suomalainen kilpapurjehtija ja olympiamitalisti. Seuratasolla hän edusti Nyländska Jaktklubbenia.


title: Erik Hartvall

text: Hartvall kuului suomalaisen "Heatherbell"-veneen miehistöön sen voittaessa 12mR-luokan olympiapronssia Tukholmasta 1912.


title: Keravan Pallo -75

text: Keravan Pallo -75 (KP-75) on keravalainen jalkapalloseura. Se perustettiin vuonna 1975 ja rekisteröitiin yhdistykseksi joulukuussa 1976. Seuralla on noin 800 lisenssipelaajaa.


title: Keravan Pallo -75

text: KP-75:n edustusjoukkue on pelannut Suomen kolmanneksi korkeimmalla sarjatasolla Kakkosessa kausina 1984, 1986 ja 1993–1998. Vuosina 1992–1997 se toimi nimellä Keski-Uudenmaan Pallo (K-UP) yhteistyössä Tuusulan Palloseuran kanssa. Nykyisin edustusjoukkuetoiminta on keskitetty Keski-Uudenmaan alueen yhteistyöseuran Pallokerho Keski-Uusimaan alaisuuteen.


title: Jarl Hulldén

text: Viking Jarl Hulldén (26. joulukuuta 1885 Helsinki – 18. lokakuuta 1913 Inkoon saaristo) oli suomalainen kilpapurjehtija ja olympiamitalisti. Seuratasolla hän edusti Nyländska Jaktklubbenia.


title: Jarl Hulldén

text: Hulldén kuului suomalaisen "Heatherbell"-veneen miehistöön sen voittaessa 12mR-luokan olympiapronssia Tukholmasta 1912.


title: Jarl Hulldén

text: Hulldén, joka tunnettiin myös jääpallonpelaajana, katosi linnustusreissulla veneen kaaduttua Inkoon saaristossa yhdessä agronomi L. Mangströmin kanssa.


title: Sigurd Juslén

text: Sigurd Ludvig Juslén (25. marraskuuta 1885 Helsinki, Suomen suuriruhtinaskunta – 4. huhtikuuta 1954 Helsinki) oli suomalainen kilpapurjehtija ja olympiamitalisti. Seuratasolla hän edusti Nyländska Jaktklubbenia.


title: Sigurd Juslén

text: Juslén kuului suomalaisen "Heatherbell"-veneen miehistöön sen voittaessa 12mR-luokan olympiapronssia Tukholmasta 1912.


title: Eino Sandelin

text: Eino Kauno Sandelin (16. joulukuuta 1864 Virrat, Suomen suuriruhtinaskunta – 15. lokakuuta 1937) oli suomalainen kilpapurjehtija ja olympiamitalisti. Seuratasolla hän edusti Nyländska Jaktklubbenia.


title: Eino Sandelin

text: Sandelin kuului suomalaisen "Heatherbell"-veneen miehistöön sen voittaessa 12mR-luokan olympiapronssia Tukholmasta 1912. Hänen veljensä Torsten Sandelin kilpaili myös purjehduksessa Tukholman olympiakisoissa ja voitti joukkuevoimistelussa olympiapronssia Lontoossa 1908.


title: Johan Silén

text: Johan Fredrik Silén (19. kesäkuuta 1869 Helsinki, Suomen suuriruhtinaskunta – 3. lokakuuta 1949 Helsinki) oli suomalainen kilpapurjehtija ja olympiamitalisti. Seuratasolla hän edusti Nyländska Jaktklubbenia.


title: Johan Silén

text: Silén kuului suomalaisen "Heatherbell"-veneen miehistöön sen voittaessa 12mR-luokan olympiapronssia Tukholmasta 1912.


title: Foxy Brown

text: Foxy Brown, oikealta nimeltään Inga DeCarlo Fung Marchand, (s. 6. syyskuuta 1978) on yhdysvaltalainen hip hop -artisti. Hän on yksi The Firm -ryhmän jäsenistä.


title: The Wanted

text: The Wanted on vuonna 2009 perustettu irlantilais-englantilainen poikabändi, johon kuuluu viisi jäsentä: Max George, Nathan Sykes, Siva Kaneswaran, Jay McGuiness ja Tom Parker. Yhtyeen manageri on Scooter Braun.


title: The Wanted

text: The Wantedin ensimmäinen single oli "All Time Low", mutta se tuli kuuluisaksi kappaleella "Glad You Came". Muita singlejä ovat olleet "Heart Vacancy", "Lose My Mind", "Gold Forever", "Lightning", "Warzone", "Chasing The Sun" ja "I Found You". Vuonna 2012 he alkoivat menestyä Yhdysvalloissa ja Kanadassa hitillään "Glad You Came". Vuonna 2013 he julkaisivat kappaleen "Walks Like Rihanna" sekä "We Own the Night".


title: Tesmayrttikasvit

text: Tesmayrttikasvit (Adoxaceae) on kukkakasviheimo Dipsacales-lahkossa. Angiosperm Phylogeny Groupin luokittelussa se on toinen lahkon kahdesta heimosta. Tesmayrttikasveihin kuuluu noin 200 lajia, joita kasvaa läpi holarktisen alueen ja tropiikin vuoristoalueilla Amerikassa, Aasiassa ja Australiassa. Suurin osa lajeista (175) kuuluu heisien ("Viburnum") sukuun.


title: Tesmayrttikasvit

text: Heisiä lukuun ottamatta suvut muodostavat "Adoxoideae"-alaheimon. Heidet ja seljat on aiemmin luokiteltu kuusamakasveihin ("Caprifoliaceae").


title: Tesmayrttikasvit

text: Suomessa kasvavista kasvilajeista tesmayrttikasveihin on vanhastaan luokiteltu yksi laji, tesmayrtti ("Adoxa moschatellina"), joka on hento ja vaatimattoman näköinen keväisin kukkiva lehtojen ruohokasvi. Sen lisäksi tavataan luonnonkasveina kaksi kookasta pensasta, terttuselja ("Sambucus racemosa") sekä koiranheisi ("Viburnum opulus"). Näillä kolmella lajilla on hedelmänä luumarja.


title: Nothing but the Beat

text: Nothing but the Beat on ranskalaisen DJ:n David Guettan viides studioalbumi, joka ilmestyi 26. elokuuta 2011.


title: Nothing but the Beat

text:
Albumi nousi Suomen virallisen listan sijalle 7.Kesto: 41:44Kesto: 46:46
Nothing but the Beat 2.0 on uusintapainos ranskalais-DJ David Guettan 26. elokuuta 2011 julkaistusta Nothing but the Beat -albumista. Nothing but the Beat 2.0 julkaistiin 10. syyskuuta 2012 ja se sisältää viisi ennenjulkaisematonta kappaletta.


title: Kihlaus (täsmennyssivu)

text: Kihlaus voi tarkoittaa seuraavia asioita:


title: Julius Wagner-Jauregg

text: Julius Wagner-Jauregg (7. maaliskuuta 1857 – 27. syyskuuta 1940) oli itävaltalainen psykiatrian professori. Hän kehitti hoitokeinoja muun muassa neurosyfiliksen hoitoon. Wagner-Jauregg sai näistä ansioistaan lääketieteen Nobelin palkinnon vuonna 1927.


title: Julius Wagner-Jauregg

text: Wagner-Jaureggin kehittämä hoitomuoto, malarian istutus keksittiin vuonna 1917, ensimmäisen maailmansodan loppuvaiheissa. Jo vuonna 1887 oli Julius Wagner-Jauregg tullut tiedeartikkelissaan päätelmään, jonka mukaan psykoosia voitaisiin hoitaa aiheuttamalla kuume.


title: Julius Wagner-Jauregg

text: Nuoren Julius Wagner-Jaureggin opintosuunnitelma oli alun alkujaan valmistua sisätautilääkäriksi. Hän vaihtoi kuitenkin opiskelemaan psykiatriaa. Tähän valintaan vaikuttivat sekä Wagner-Jaureggin antisemitismi että elinolojen helppous psykiatreilla eli korkea elintaso, mikä tuolloin Wienissä vallitsi. Lääkäriksi valmistuminen tapahtui vuonna 1880.


title: Julius Wagner-Jauregg

text: Wagner-Jaureggin asuessa mielisairaalan miljöössä, hän teki erään merkittävän havainnon. Vuonna 1883 eräältä psykoosia sairastavalta naiselta todettiin ruusu, joka oli streptokokin aiheuttama. Nainen toipui psykoosistaan. Tämä havainto loi puolestaan pohjaa, Wagner-Jaureggin tekemälle tieteelliselle päättelylle.


title: Julius Wagner-Jauregg

text: Malariahoidolla yritettiin hoitaa moniaita systeemisia mielisairauksia, kuten skitsofreniaa, jossa tulokset olivat laihoja. Sen sijaan malarian istutus oli kaikkein ensimmäisin toimiva hoitomuoto, joka keksittiin mielialaan liittyviin sairauksiin.


title: Julius Wagner-Jauregg

text: Malaria lienee valikoituneen neurosyfiliksen sekä paralysian hoitoon lähinnä siitä syystä, että sitä voitiin hoitaa kiniinillä. Malariahoitoa on kuvailtu muun muassa sekä Kalle Päätalon romaaneissa että suomalaisessa draamaelokuvassa Prinsessa vuodelta 2010.


title: Julius Wagner-Jauregg

text: Hoito toteutettiin ottamalla malariapotilaan laskimoverta, sekä antamalla hoidettavalle injektiona sitä. Lyyli Kinnunen esittää teoksessaan vaiheittain sen, miten tuo toimenpide muine lääkityksineen toteutetaan. Neuroluesta eli kuppatautia hoidettiin salvarsaanilla. Se sisälsi arseenia. Toinen injektoitava hoitoaine oli vismutti (Bismutol). Nämä kuuluivat niin sanottuihin jälkihoitoihin, jotka annettiin malariahoidon jälkeisesti.


title: Barry Feinstein

text: Barry Feinstein (4. helmikuuta 1931 Philadelphia, Yhdysvallat – 20. lokakuuta 2011) oli yhdysvaltalainen valokuvaaja. Hän teki yli viisisataa musiikkialbumin kantta.


title: Barry Feinstein

text: Feinsteinin kuvista erityisesti 1960-luvun musiikkielämään liittyvät kuvat ovat jääneet elämään. Tunnettuja ovat varsinkin hänen Bob Dylanista tämän Britannian kiertueella ottamat valokuvat.


title: Syysprinssi

text: Syysprinssi on Anja Kaurasen (nyk. Snellman) romaani vuodelta 1996.


title: Syysprinssi

text: Kirja on 126-sivuinen, tuskin pienoisromaania laajempi. Teos on vahvasti omaelämäkerrallinen, eikä kirjailija itsekään peittele sen dokumenttiluonnetta. Romaani kuvaa minäkertojan nuoruudenrakkautta "syysprinssiin", jonka esikuvana on kirjailija Harri Sirola. Tarinan kehyskertomus sijoittuu nykyhetkeen. Siinä minäkertoja vierailee syysprinssin luona psykiatrisessa sairaalassa, jossa tämä on hoidettavana depression vuoksi. Sähköšokkihoidon vuoksi syysprinssi on tilapäisesti unohtanut menneisyytensä, joten minäkertoja kertaa hänelle heidän rakkaustarinansa.


title: Syysprinssi

text: Alli Haapasalo ohjasi romaanista samannimisen elokuvan, joka sai ensi-iltansa syksyllä 2016.


title: Ihon aika

text: Ihon aika on Anja Kaurasen (nyk. Snellman) romaani vuodelta 1993.


title: Ihon aika

text: Romaanissa Ihon aika Snellman kertoo naisesta, joka hoitaa äitiään viimeisien kuukausien aikana. Äidin kuoleman jälkeen hän havaitsee, että äidillä oli kolmas lapsi, joka on ollut hänelle tuntematon siihen asti. Nainen lähtee hakemaan tietoa isosiskostaan. Nainen yrittää kuvitella minkälaista hänen äitinsä elämä oli ennen ensimmäisen lapsen syntymää ja ajattelee paljon lapsuuttaan.


title: Jogla

text: Jogla () on maalaiskunta ja sen keskuskylä Novgorodin alueen Borovitšin piirissä Venäjällä. Se sijaitsee Mstajoen rannalla kymmenen kilometriä Borovitšista kaakkoon. Kylässä on 1 100 ja kunnassa 1 700 asukasta (vuonna 2010).


title: Jogla

text: Joglan kunnan pinta-ala on 110,8 neliökilometriä. Se rajoittuu pohjoisessa Borovitšin piirin Perjodkin, idässä ja kaakossa Opetšenski Posadin, lounaassa Železkovon ja luoteessa Borovitšin kuntiin. Pinta-alasta 34,4 % on metsää ja 4,6 % maatalousmaata.


title: Jogla

text: Kunta sijaitsee Valdain ylängön jakavassa Mstajoen laaksossa. Muita jokia ovat Velgija, Golohovka, Požanka, Tjoplenki, Olovenka ja Širena. Hyötykaivannaisiin kuuluu tulenkestävä savi.


title: Jogla

text: Keskuskylän lisäksi kuntaan kuuluu 12 kylää: Bazarova Gorka, Dubki, Mežuritšje, Mihalevo, Ovintšuha, Poddubje, Putlino, Rovnoje, Šibotovo, Solono, Staroselje ja Verhovskoje. Sadan–kahdensadan hengen asutuskeskuksia ovat Rovnoje, Šibotovo ja Putlino.


title: Jogla

text: Joglan kylän laidalta on löydetty kivikautinen asuinpaikka. Sen nimi perustuu muinaisslaavin ’joen mutkaa’ tarkoittavaan sanaan "jeglina". Kylä mainitaan ensimmäisen kerran vuonna 1564. Sen asukkaat toimivat maanviljelijöinä ja vaikeakulkuisen Mstajoen kauppareitin luotseina sekä kävivät ansiotöissä Pietarissa. Jogla sijaitsi alun perin Mstan rannalla, mutta 1800-luvun alussa sattuneen tulipalon jälkeen se siirrettiin kauemmas joesta.


title: Jogla

text: Joglan kautta kulkee Borovitšin, Opetšenski Posadin ja Perelutšin välinen maantie. Kylistä on linja-autoyhteydet Borovitšiin.


title: Jogla

text: Seudun pääelinkeino on maatalous. Kunnassa toimii Borovitšin suurkanala sekä vuonna 2000 perustettu ompelimo. Osa työvoimasta työskentelee Borovitšissa.


title: Jogla

text: Keskuskylän palveluihin kuuluvat lastentarha, keskikoulu, ammattikoulun haaraosasto, kulttuuritalo, kirjasto, lääkärin vastaanotto ja posti. Vähittäiskaupasta vastaa piirin kulutusosuuskunta ja joukko yksityisyrittäjiä.


title: Jogla

text: Mstajoen rannalla Putlinossa sijaitsee varhaiskeskiaikainen asuinpaikka ja kumpuhauta. Rakennusmuistomerkkeihin kuuluvat Joglan ja Rovnojen kirkot sekä Joglan vanhat asuintalot. Muita nähtävyyksiä ovat Mstajoen kosket sekä Mstaan laskeva Paneredkan karstijoki.


title: Pedro de Alvarado

text: Pedro de Alvarado y Contreras (noin 1485 Badajoz, Kastilia – 4. heinäkuuta 1541 Guadalajara, Uusi-Espanja) oli espanjalainen konkistadori. Hänet tunnettiin taitavana sotilaana ja julmuudestaan alkuperäisasukkaita kohtaan.


title: Pedro de Alvarado

text: Alvarado lähti 1510 Hispaniolaan. Hän oli keväällä 1518 Juan de Grijalvan Kuubasta Jukatanin niemimaalle suuntautuneen retkikunnan johtohenkilöistä. Muutaman kuukauden päästä Contreras palasi Kuubaan ja raportoi Montezuma II:n valtakunnan rikkauksista.


title: Pedro de Alvarado

text: Alvarado liittyi helmikuussa 1519 Hernán Cortésin johtamaan armeijaan, joka lähti valloittamaan Meksikoa. Hänet asetettiin ensimmäisen kerran Tenochtitlánin johtoon 1520, kun Cortés joutui lähtemään rannikolle kohtaamaan espanjalaisia kapinallisia. Kun asteekit kokoontuivat juhlimaan toxcatlia, Alvarado pelkäsi kansannousua. Hän määräsi joukkonsa iskemään ensin, Templo Mayorin verilöylyssä kuoli noin 200 asteekkijohtajaa. Tapahtumaa seurasi asteekkien kapina, ja kaupunkiin palattuaan Cortés suunnitteli yöllisen paon kaupungista. "La Noche Tristenä" tunnettu pako tapahtui 30. kesäkuuta 1520. Asteekit kuitenkin huomasivat pakoyrityksen, ja Alvarado onnistui pakenemaan vain kuuluisaksi muodostuneen hyppynsä yli kanavan. Espanjalaiset valloittivat Tenochtitlán uudestaan 1521, ja Alvaradosta tehtiin seuraavana vuonna kaupungin ensimmäinen johtaja.


title: Pedro de Alvarado

text: Cortésin lähettämänä Alvarado lähti 1523 valloittamaan Guatemalan ylänköalueita. Alkuun hän liittoutui kaqchikelien kanssa K’ichen kuningaskuntaa vastaan. Kaqchikelit vieraantuivat kuitenkin pian Alvaradosta tämän julmuuden takia. Alvarado joutui muutaman vuoden ajan rauhoittelemaan oloja Guatemalassa. Valloitusten aikana hän perusti myös Santiago de los Caballeros de Guatemalan, eli nykyisen Antiguan. Espanjan kuningas Kaarle I nimetti hänet Guatemalan kuvernööriksi.


title: Pedro de Alvarado

text: Alvarado kuuli 1534 Perun rikkauksista ja lähti valloittamaan Quitoin itselleen. Alue oli kuitenkin jo Francisco Pizarron luutnantilla Sebastián de Belalcázarilla, ja nämä kaksi konkistadoria ajautuivat taisteluiden partaalle. Tilanne ratkesi vasta, kun Pizarro maksoi Alvaradolle, jotta tämä lähtisi alueelta.


title: Pedro de Alvarado

text: Alvarado lähti 1541 kukistamaan mixtónien kapinaa Uuden-Galician alueella. Alvaradon johtamat espanjalaiset epäonnistuivat Nochistlánin kukkulan valloittamisessa. Vetäytymisen aikana hänen hevosensa menetti tasapainonsa, ja Alvarado murskaantui hevosen alle. Hän kuoli pari päivää myöhemmin.


title: Weierstrassin M-testi

text: Matematiikassa Weierstrassin M-testi on lause, jonka avulla voidaan tarkastaa, suppeneeko jokin funktiosarja tasaisesti.


title: Weierstrassin M-testi

text:
Oletetaan, että formula_1 on jono reaalifunktioita, jotka ovat määriteltyjä joukossa formula_2, ja että on olemassa positiiviset vakiot formula_3 siten, että
kaikilla formula_5 ja kaikilla formula_6, missä sarja
suppenee. Tällöin sarja
suppenee itseisesti ja tasaisesti joukossa formula_2.


title: Perjodki

text: Perjodki () on maalaiskunta ja sen keskuskylä Novgorodin alueen Borovitšin piirissä Venäjällä. Se sijaitsee Borovitšin ja Pestovon välisen maantien varrella kymmenen kilometriä Borovitšista itään. Kylässä on 478 ja kunnassa 2 200 asukasta (vuonna 2011).


title: Perjodki

text: Perjodkin kunnan pinta-ala on 447,7 neliökilometriä. Se rajoittuu etelässä Borovitšin piirin Opetšenski Posadin, Joglan ja Borovitšin, lännessä Progressin ja pohjoisessa Kontšanskoje-Suvorovskojen kuntiin sekä idässä Mošenskojen piiriin. Pinta-alasta 67 % on metsää ja 28 % maatalousmaata.


title: Perjodki

text: Seudulla virtaavat Mstan sivujoki Velgija, jälkimmäisen sivujoki Bystritsa, Uverin sivujoet Suhaja ja Holynka sekä Suhojejärveen laskeva Žužilka. Suurimmat järvet ovat Borovskoje, Suhoje ja Limandrovo. Kunnan alueella sijaitsee Borovskojen ja Suhojen karstijärvien rauhoitusalue sekä neljä luonnonmuistomerkkiä.


title: Perjodki

text: Keskuskylän lisäksi kuntaan kuuluu Tuhunin taajama ja 32 kylää: Bortnik, Dubrovi, Jeremejevo, Karmanovo, Katšalovo, Kononovo, Korovajevo, Korovkino, Kotovo, Krasnaja Gora, Kurakovo, Lipovets, Maklakovo, Maškino, Myšljatšje, Novoselitsy, Orehovo, Paltsevo, Paport, Petuhovo, Potšinnaja Sopka, Šastovo, Šedomitsy, Sušerjovka, Telbovitši, Tšaplinka, Tuhun, Valugino, Vilatšovo, Vilovataja Gorka, Vlasiha ja Zasypenje. Asutuskeskuksista suurin on vajaan 600 asukkaan Potšinnaja Sopka. Samanniminen maalaiskunta liitettiin Perjodkiin vuonna 2010.


title: Perjodki

text: Kunnan tärkein liikenneväylä on Borovitšin ja Pestovon välinen maantie. Kylistä on linja-autoyhteydet Borovitšiin, Mošenskojeen, Pestovoon ja Novgorodiin.


title: Perjodki

text: Paikallisista elinkeinoista tärkeimmät ovat maatalous ja puunjalostus. Kunnassa toimii kolme maatalousyritystä, kolme pientä puunjalostuslaitosta, lihanjalostamo sekä rakennustarvike- ja metallialan yritykset. Asukkailla on lähes tuhat palstaviljelmää.


title: Perjodki

text: Keskuskylän palveluihin kuuluu lastentarha, keskikoulu, kulttuuritalo, kirjasto, pieni poliklinikka, posti ja muutamia kauppoja. Palveluja on myös Potšinnaja Sopkassa, Tuhunin taajamassa ja eräissä muissa kylissä.


title: Perjodki

text: Seudulla sijaitsee useita muinaisia hautapaikkoja. Perjodkin lähellä on 700–900-luvun muinaislinna ja entisen Išutinon kylän luona uhrikivi. Rakennusmuistomerkkeihin kuuluvat Perjodkin, Telbovitšin, Paportin ja Šedomitsyn kirkot sekä Paportin, Šastovon ja Zasypenjen kartanoalueet. Perjodkissa toimii perinteistä talonpoikaiskulttuuria esittelevä museo. Novgorodin lähellä Vitoslavlitsyn ulkomuseossa on kylästä siirretty Neitsyt Marian syntymän puinen telttakattoinen kirkko, joka on lajissaan Pohjois-Venäjän vanhin.


title: Lempira

text: Lempira (k. 1538) oli lencaintiaanien johtaja, joka johti Espanjan siirtomaavaltaa vastaan nousseita intiaaneja Hondurasin alueella.


title: Lempira

text: Lempira onnistui yhdistämään yli 200 intiaaniheimoa, jotka taistelivat perinteisesti keskenään, vastustamaan espanjalaisten siirtomaavaltaan. Hän julisti Etempican kylässä suunnitelmansa espanjalaisten karkoittamiseen. Lempira perusti päämajansa linnoitukseen Peñol de Cerquínin kukkulan laelle.


title: Lempira

text: Kuvernööri Francisco de Montejo määräsi kapteeni Alonso de Cáceresin joukot hyökkäämään Peñol de Cerquínin, mutta hyökkäykset olivat tuloksettomia. Kuvernööri keräsi tämän jälkeen lisäjoukkoja Guatemalan ja Meksikon intiaaneista ja asetti lähes kaikki Hondurasin espanjalaiset sotilaat hyökkäämään kukkulalle, joka pysyi kuitenkin valloittamattomana. Samaan aikaan intiaanit sytyttivät Comayagua tuleen ja piirittivät Graciaksen, San Pedro de Puerto Caballosin ja Trujillon. Lempiran innoittamana Hondurasin länsiosissa syttyi useita kapinoita, ja espanjalaiset onnistuttiin lähes karkoittamaan.


title: Lempira

text: Espanjalaiset salamurhasivat Lempiran rauhanneuvotteluissa 1538. Cáceres oli kutsunut Lempiran neuvotteluihin, ja kun tämä oli kieltäytynyt rauhasta tarkka-ampuja ampui hänet. Lempiran kuoleman jälkeen kapina kukistettiin nopeasti. Seuraavien vuosien aikana Hondurasin alkuperäisasukkaiden lukumäärä väheni radikaalisti, kun espanjalaiset kukistivat verisesti Lempiran kansannousua seuranneet pienemmät kapinat.


title: Tina Weirather

text: Tina Weirather (s. 24. toukokuuta 1989 Vaduz) on liechtensteinilainen alppihiihtäjä. Hänen vanhempansa, äiti Hanni Wenzel ja isä Harti Weirather, ovat molemmat entisiä alppihiihtäjiä.


title: Tina Weirather

text: Nuorten MM-kilpailuissa Weirather on voittanut kaksi kultamitalia sekä kolme hopeamitalia. Kultaa hän voitti Mont-Sainte-Annen suurpujottelussa 2006 sekä Altenmarkt-Zauchenseen/Flachaun syöksylaskussa 2007. Vuonna 2007 hän voitti myös hopeaa sekä Flachaun suurpujottelussa että Altenmarkt-Zauchenseen supersuurpujottelussa. Vuonna 2009 hän sijoittui hopealle Garmisch-Partenkirchenin suurpujottelussa.


title: Tina Weirather

text: Weirather osallistui aikuisten arvokilpailuihin ensimmäisen kerran Santa Caterinan MM-kisoissa 2005. Schladmingin MM-kilpailuissa 2013 hän sijoittui syöksylaskussa 13:nneksi. Vailissa / Beaver Creekissä 2015 hän oli suurpujottelussa neljäs, supersuurpujottelussa kuudes ja syöksylaskussa yhdestoista. Sankt Moritzin MM-kilpailuissa 2017 hän saavutti hopeaa supersuurpujottelussa 0,33 sekuntia Nicole Schmidhoferille hävinneenä. Syöksylaskussa hän sijoittui kymmenenneksi. Pyeongchangin olympialaisissa 2018 hän saavutti pronssia supersuurpujottelussa ja oli neljäs syöksylaskussa.


title: Tina Weirather

text: Weiratherin ensimmäinen kilpailu alppihiihdon maailmancupissa oli Söldenin suurpujottelussa 22. lokakuuta 2005. Ensimmäisen pistesijansa hän saavutti Reiteralmin superalppiyhdistetyssä joulukuussa 2006 oltuaan lopputuloksissa 22:s. Kymmenen parhaan joukkoon hän sijoittui ensimmäisen kerran Altenmarkt-Zauchenseen superalppiyhdistetyssä tammikuussa 2007 oltuaan kahdeksas. Ensimmäisen palkintosijansa hän saavutti oltuaan toinen Lake Louisen syöksylaskussa kaudella 2011–2012. Hän sijoittui samalla kaudella toiseksi myös Banskon supersuurpujottelussa. Lisäksi hän oli kolmas St. Moritzin syöksylaskussa sekä Garmisch-Partenkirchenin syöksylaskussa ja supersuurpujottelussa. Maailmancupin kokonaiskilpailussa hän oli yhdeksäs ja syöksylaskucupissa toinen. Kaudella 2012–2013 Weirather oli kolmas Lake Louisen syöksylaskussa. Hän saavutti ensimmäisen maailmancupvoittonsa Garmisch-Partenkirchenin supersuurpujottelussa 1. maaliskuuta 2013.


title: Tina Weirather

text: Weirather sijoittui kaudella 2013–2014 toiseksi Beaver Creekin syöksylaskussa ja kolmanneksi suurpujottelussa. Hän sijoittui sekä Lake Louisen syöksylaskussa että supersuurpujottelussa toiseksi. Joulukuussa Weirather saavutti uransa toisen voiton St. Moritzin supersuurpujottelussa ja kolmannen voittonsa Val d’Isèren suurpujottelussa. Tammikuussa hän saavutti Cortina d'Ampezzon syöksylaskuissa sijat kaksi ja kolme sekä toisessa supersuurpujottelussa sijan kaksi. Maailmancupin kokonaiskilpailussa hän sijoittui viidenneksi, supersuurpujottelucupissa kolmanneksi ja syöksylaskucupissa neljänneksi.


title: Tina Weirather

text: Kaudella 2014–2015 Weirather voitti Garmisch-Partenkirchenin syöksylaskun sekä sijoittui kolmanneksi Lake Louisen syöksylaskussa, Cortina d'Ampezzon supersuurpujottelussa ja Mariborin suurpujottelussa. Maailmancupin kokonaiskilpailussa hän oli kymmenes. Kaudella 2015–2016 Weirather sijoittui kolmanneksi Söldenin suurpujottelussa ja toiseksi Lienzin suurpujottelussa. Cortina d'Ampezzon supersuurpujottelussa hän oli toinen ja Mariborin suurpujottelussa kolmas. Hän voitti La Thuilen ja Sankt Moritzin supersuurpujottelut. Hän sijoittui maailmancupin kokonaiskilpailussa neljänneksi, supersuurpujottelucupissa toiseksi ja suurpujottelucupissa viidenneksi.


title: Tina Weirather

text: Weirather voitti kaudella 2016–2017 Aspenin supersuurpujottelun. Hän sijoittui toiseksi Lake Louisen ja Val d’Isèren supersuurpujotteluissa sekä Altenmarkt-Zauchenseen syöksylaskussa. Kolmas hän oli Garmisch-Partenkirchenin supersuurpujottelussa. Hän voitti supersuurpujottelun maailmancupin, sijoittui syöksylaskucupissa viidenneksi ja maailmancupin kokonaiskilpailussa seitsemänneksi. Kaudella 2017–2018 hän sijoittui Lake Louisessa toiseksi syöksylaskussa ja voitti supersuurpujottelun. Hän oli supersuurpujottelussa kolmas St. Moritzissa ja toinen Val d’Isèressä. Cortina d'Ampezzon syöksylaskussa hän oli toinen ja Garmisch-Partenkirchenin syöksyssä kolmas. Maaliskuussa 2018 hän voitti Crans-Montanan supersuurpujottelun. Hän voitti supersuurpujottelucupin, oli kolmas syöksylaskucupissa ja kuudes maailmancupin kokonaiskilpailussa.


title: Tina Weirather

text: Weirather sijoittui kaudella 2018–2019 supersuurpujottelussa kolmanneksi Sankt Moritzissa sekä toiseksi Val Gardenassa ja Cortina d'Ampezzossa.


title: Gaspard Béby Gnéba

text: Gaspard Béby Gnéba (s. 6. tammikuuta 1963) on norsunluurannikkolainen roomalaiskatolinen piispa. Hänet vihittiin papiksi 12. heinäkuuta 1992 ja nimitettiin Manin hiippakunnan piispaksi 18. joulukuuta 2007. Piispaksi vihkiminen seurasi 8. maaliskuuta 2008. Pääkonsekraattorina toimi Barthélémy Djabla, jota avustivat Joseph Niangoran Teky ja Jean-Pierre Kutwa.


title: Aldikarbi

text: Aldikarbi on karbamaatteihin kuuluva hyönteismyrkky. Sitä käytetään muun muassa ripsiäisiä, kirvoja, hämähäkkejä ja punkkeja vastaan, mutta tehokkainta se on loisiviin sukkulamatoihin.


title: Aldikarbi

text: Aldikarbi on antikoliiniesteraasi, eli se estää koliiniesteraasien toiminnan, jolloin välittäjäaine asetyylikoliini ei hajoa hermostossa ja seuraa kolinergisen järjestelmän yliaktivoituminen. Se on myös nisäkkäille hyvin myrkyllistä ja sen LD on 0,8 mg/kg.


title: Aldikarbi

text: Aldikarbin kemiallinen kaava on CHNOS, moolimassa 190,263 g/mol ja CAS-numero 116-06-3. Aldikarbi on palavaa, väritöntä kiteistä ainetta, jonka sulamispiste on 100 °C, tiheys 1,2 g/cm (vesi = 1,0 g/cm) ja liukoisuus veteen 25 °C:ssa 0,6 g/100 ml.


title: Peggy Guggenheim

text: Peggy Guggenheim (26. elokuuta 1898 – 23. joulukuuta 1979) oli yhdysvaltalainen taiteenkerääjä, joka perusti Venetsian Guggenheim-museon. Guggenheim kirjoitti vuonna 1960 muistelmansa, jotka ovat ilmestyneet suomeksi nimellä "Taiteenrakastajan tunnustuksia" vuonna 2011.


title: Peggy Guggenheim

text: Guggenheimin isä Benjamin Guggenheim kuoli Titanicin upotessa 1912. Hänen setänsä on Solomon R. Guggenheim.


title: Gennaro Pascarella

text: Gennaro Pascarella (s. 28. maaliskuuta 1948) on italialainen roomalaiskatolinen piispa. Hänet vihittiin papiksi Acerran hiippakuntaan 14. syyskuuta 1974 ja nimitettiin Ariano Irpino-Lacedonian hiippakunnan piispaksi 14. marraskuuta 1998. Piispaksi vihkiminen seurasi 9. tammikuuta 1999. Pääkonsekraattorina toimi Antonio Riboldi, jota avustivat Serafino Sprovieri ja Eduardo Davino.


title: Gennaro Pascarella

text: 10. tammikuuta 2004 Pascarella sai nimityksen Pozzuolin hiippakunnan koadjuuttoripiispaksi, ja 2. syyskuuta 2005 hänestä tuli sen piispa.


title: Guggenheim

text: Guggenheim viittaa seuraaviin:


title: Jedrovo

text: Jedrovo () on maalaiskunta ja sen keskuskylä Novgorodin alueen Valdain piirissä Venäjällä. Kylä sijaitsee samannimisen järven rannalla noin 25 kilometriä Valdaista itään. Kunnan pinta-ala on 536,5 neliökilometriä. Kylässä on 1 400 ja kunnassa 2 200 asukasta (vuonna 2009).


title: Jedrovo

text: Jedrovon kunta rajoittuu idässä Tverin alueeseen, etelässä Novgrodin alueen Demjanskin piiriin, lännessä Valdain piirin Ivantejevon ja Korotskon sekä pohjoisessa Roštšinon kuntaan. Seudulla sijaitsee Valdain kansallispuisto, alueellinen Valdain rauhoitusalue sekä Streglinojärven luonnonmuistomerkki.


title: Jedrovo

text: Keskuskylän lisäksi kuntaan kuuluu 25 kylää: Afanasovo, Bel, Bolšoje Nosakino, Dobyvalovo, Gvozdki, Haritoniha, Kosteljovo, Krasilovo, Makušino, Markovo, Navolok, Novaja Sitenka, Novinka, Plav, Retška, Rjadtšino, Selištše, Semjonova Gora, Sredneje Nosakino, Staraja Sitenka, Starina, Starovo, Trufanovo, Vnjutino ja Zeljonaja Roštša. Yli sadan asukkaan kyliä ovat Dobyvalovo ja Zeljonaja Roštša.


title: Jedrovo

text: Jedrovon kylä mainitaan ensimmäisen kerran vuonna 1495. 1500-luvulta lähtien se kuului Valdain Ivironin jumalanäidin luostarille. 1700-luvulla kylään rakennettiin Katariina II:n matkapalatsi.


title: Jedrovo

text: Kunnan eteläosa on entistä valdainkarjalaisten asuinaluetta. Entisen Navolokin seurakunnan kaikki asukkaat olivat 1800-luvun puolivälissä karjalaisia, tosin jo tuolloin he osasivat myös venäjää. Vielä 1950-luvulla karjalaa puhuttiin Gvozdkin, Haritonihan, Kosteljovon, Makušinon, Markovon, Navolokin, Starinan ja Trufanovon kylissä. Viimeiset valdainkarjalaiset asuivat 1980-luvulla Markovossa.


title: Jedrovo

text: Kunnan kautta kulkee Moskovan ja Pietarin välinen M10-valtatie sekä Bologojen ja Dnon välinen rautatie. Tärkeimmät työnantajat ovat kauppa, liikenne ja julkiset palvelut. Kunnassa toimii maatalousyritys, puunjalostuslaitos, hiekkaa ja soraa louhiva yritys sekä kaupan ja ravintola-alan palveluja. Lähes kolmasosa työvoimasta työskentelee kunnan ulkopuolella.


title: Jedrovo

text: Jedrovossa on lastentarha, keskikoulu, kulttuuritalo, kirjasto ja sairaala, Navolokissa kulttuuritalo, kirjasto ja ensiapuasema, Krasilovossa kirjasto ja ensiapuasema, Dobyvalossa kulttuuritalo ja Novaja Sitenkassa kirjasto. Zeljonaja Roštšassa toimii Valdain (Dobyvalovon) mielisairaala. Nähtävyyksiin kuuluvat muinaiset asuin- ja hautapaikat, 1800-luvulla rakennetut Jedrovon kirkko, palatsi, hotelli, postiasema ja asuintalot sekä toisen maailmansodan muistomerkit.


title: Eduardo Davino

text: Eduardo Davino (6. elokuuta 1929 – 20. tammikuuta 2011) oli italialainen roomalaiskatolinen piispa. Hänet vihki papiksi Napolin arkkihiippakuntaan Alfonso Castaldo 27. heinäkuuta 1952. Hänet nimitettiin Ariano Irpino-Lacedonian hiippakunnan piispaksi 15. heinäkuuta 1993. Piispaksi vihkiminen seurasi 9. lokakuuta. Pääkonsekraattorina toimi Michele Giordano, jota avustivat Carlo Furno ja Filippo Giannini. Davino jäi eläkkeelle 24. maaliskuuta 2005.


title: Curiosity

text: Curiosity voi tarkoittaa ainakin seuraavia asioita:


title: Marian Nixon

text: Marian Nixon (20. lokakuuta 1904 Superior, Wisconsin – 13. helmikuuta 1983 Los Angeles, Kalifornia) oli yhdysvaltalainen näyttelijä. Hän syntyi amerikansuomalaiseen perheeseen, ja hänen alkuperäinen nimensä oli Maria(n) Nissinen.


title: Marian Nixon

text: Hän aloitti esiintymisen teini-ikäisenä vaudevillessä, ja elokuvadebyyttinsä hän teki vuonna 1922. Mykkäelokuvien aikakaudella Nixon näytteli naispääosia useissa elokuvissa ja hän siirtyi onnistuneesti äänielokuviin. Nixonin valkokangasimago ihanteellisena vaimona ja tyttöystävänä oli kuitenkin menossa pois muodista. Hän yritti muuttaa imagoaan näyttelemällä koomisessa roolissa vuonna 1934 valmistuneessa elokuvassa "We're Rich Again", mutta elokuva ei saavuttanut mainittavaa menestystä. Nixon vetäytyi elokuvista vuonna 1936. Hän on saanut tähden Hollywood Walk of Famelle.


title: Marian Nixon

text: Hänen lapsenlapsiaan ovat käsikirjoittajat Ted Griffin ja Nicholas Griffin.


title: Varghese Chakkalakal

text: Varghese Chakkalakal (s. 7. helmikuuta 1953) on intialainen roomalaiskatolinen piispa. Hänet vihittiin papiksi 2. huhtikuuta 1981 ja nimitettiin Kannurin hiippakunnan piispaksi 5. marraskuuta 1998. Piispaksi vihkiminen seurasi 7. helmikuuta 1999. Pääkonsekraattorina toimi Daniel Acharuparambil, jota avustivat Francis Kallarakal ja Maxwell Valentine Noronha.


title: Super 8 (elokuva)

text: Super 8 on vuonna 2011 ensi-iltansa saanut J. J. Abramsin ohjaama tieteiselokuva. Elokuvan tapahtumat sijoittuvat vuoteen 1979.


title: Daniel Fernholm

text: Daniel Fernholm (s. 20. joulukuuta 1983 Tukholma, Ruotsi) on ruotsalainen jääkiekkopuolustaja, joka siirtyi syksyllä 2012 Elitserien-joukkue HV71:een. Hän on pelannut Ruotsin Elitserienissä 246 runkosarjaottelua. Lisäksi Fernholm on pelannut kahdella kaudella Pohjois-Amerikan AHL:ssä ja ECHL:ssä. Hän on pelannut myös Venäjän KHL:ssä ja Suomen SM-liigassa. Fernholm pelaa leftin puolelta. Hän on kahden suunnan puolustaja, jonka vahvuudet ovat puolustuspelissä ja maalineduspelaamisessa sekä hyvissä avaussyötöissä.


title: Daniel Fernholm

text: Fernholm on Huddinge IK:n kasvatti. Hän siirtyi juniorina Moraan, jossa hän pelasi junioreiden J20 SuperElit -sarjassa ja Allsvenskanissa kaksi ottelua. Kaudeksi 2001–2002 Fernholm siirtyi Djurgårdeniin, jossa hän pystyi kauden aikana pelaamaan vain yhdeksän ottelua J20-joukkueessa. Pittsburgh Penguins varasi hänet neljännellä kierroksella 101. pelaajana .


title: Daniel Fernholm

text: Kaudella 2002–2003 Fernholm pelasi Allsvenskanin Huddingessa, jonka tehokkain puolustaja hän oli tehopisteillä 6+10=16. Hän pelasi Djurgårdenissa ensimmäiset Elitserien-ottelunsa kaudella 2003–2004, jolloin Djurgårdenilla oli paljon loukkaantuneita pelaajia. Hän teki 37 runkosarjaottelussa tehopisteet 4+7=11 ja pelasi neljä playoff-ottelua. Ennen kutsua Elitserieniin hän pelasi kaudella Allsvenskanin Hammarbyssä 15 ottelua. Fernholmin seuraavalla kaudella 2004–2005 hän pelasi runkosarjassa 31 runkosarjaottelua tehopistein 3+2=5 ja 11 playoff-ottelua pisteittä. Lisäksi hän pelasi kaudella Italian Serie A:n Bolzanossa seitsemän ottelua.


title: Daniel Fernholm

text: Kaudeksi 2005–2006 Fernholm siirtyi kolmivuotisella tulokassopimuksella hänet varanneeseen Pittsburgh Penguinsiin. Pittsburgh lähetti hänet ennen kautta ECHL:n Wheeling Nailersiin. Fernholm pelasi kauden aikana myös 27 ottelua AHL:ssä Wilkes-Barre/Scranton Penguinsissa tehopisteillä 1+6=7. ECHL:ssä hän pelasi 29 runkosarjaottelua, teki niissä pisteet 2+4=6 ja yhdeksän playoff-ottelua. Kauden 2006–2007 aluksi hän osallistui Pittsburghin harjoitusleirille, mutta aloitti kautensa ECHL:n Wheelingissä. Hän palasi Ruotsiin 13 pelatun runkosarjaottelun jälkeen. Fernholm teki marraskuussa sopimuksen entisen seuransa Djurgårdenin kanssa. Hän pelasi loppukaudella 32 ottelua tehopistein 4+12=16.


title: Daniel Fernholm

text: Fernholm siirtyi kaudeksi 2007–2008 Linköpingiin kolmivuotisella sopimuksella ja oli tehopisteillä 8+21=29 seuran tehokkain puolustaja ja Elitserienin puolustajien pistepörssin neljäs. Linköping voitti kauden päätteeksi Elitserienissä hopeaa ja Fernholmin plus-miinus-tilasto oli pudotuspelien paras. Pudotuspeleissä hän teki pisteet 3+7=10 ja oli Linköpingin tehokkain ja Elitserienin toiseksi tehokkain puolustaja HV71:n David Petrasekin kanssa. Kaudella 2008–2009 Fernholm pelasi vain 40 runkosarjaottelua ja sai niissä tehot 5+8=13. Pudotuspeleissä hän oli pisteillä 2+2 Linköpingin tehokkain puolustaja Teemu Aallon kanssa. Kaudella 2009–2010 Fernholm oli tehopisteillä 3+16=19 Linköpingin toiseksi tehokkain puolustaja Magnus Johanssonin jälkeen.


title: Daniel Fernholm

text: Fernholm siirtyi kaudeksi 2010–2011 KHL:n venäläiseen Neftehimik Nižnekamskiin. Marraskuussa 2010, kesken kauden 2010–2011, Fernholm siirtyi Neftehimikistä 18 ottelun jälkeen KHL:n valkovenäläiseen Dinamo Minskiin. Hän pelasi kaudella 39 KHL:n runkosarjaottelua tehopistein 1+9=10 ja seitsemän playoff-ottelua pisteittä. Kaudeksi 2011–2012 hän siirtyi samassa liigassa pelaavaan HK Atlantiin. Lokakuussa 2011 Atlant purki Fernholmin sopimuksen, kun hänen +/– -tilastonsa oli joukkueen huonoin eikä hän ollut tehnyt yhtään tehopistettä.


title: Daniel Fernholm

text: Lokakuussa 2011 Fernholm teki loppukauden 2011–2012 kattavan sopimuksen SM-liigajoukkue HIFK:n kanssa. Fernholm pelasi HIFK:ssa kauden aikana 40 runkosarjaottelua ja teki niissä 13 tehopistettä. Fernholm olisi halunnut jatkaa ulkomailla, mutta hän teki lopulta syyskuussa sopimuksen Elitserienin HV71:n kanssa, kun ei ollut saanut kunnollisia tarjouksia Ruotsin ulkopuolelta.


title: Daniel Fernholm

text: Fernholm pelasi MM-kilpailuissa vuonna 2011, jolloin Ruotsi voitti hopeaa. Hän pelasi kisoissa yhdeksän ottelua syöttäen yhden maalin. Fernholm oli mukana MM-kilpailuissa myös vuonna 2008. Lisäksi hän on pelannut Euro Hockey Tour -tasolla.


title: Daniel Fernholm

text: Fernholmin veli Simon Fernholm (s. 1994) pelaa myös jääkiekkoa.


title: Francis Kallarakal

text: Francis Kallarakal (s. 10. lokakuuta 1941) on intialainen roomalaiskatolinen arkkipiispa. Hänet vihittiin papiksi 29. kesäkuuta 1968 ja nimitettiin Kottapuramin hiippakunnan piispaksi 3. heinäkuuta 1987. Piispaksi vihkiminen seurasi 4. lokakuuta. Pääkonsekraattorina toimi Cornelius Elanjikal, jota avustivat Joseph Kureethara ja Joseph Gabriel Fernandez.


title: Francis Kallarakal

text: 20. helmikuuta 2010 Kallarakal sai nimityksen Verapolyn arkkihiippakunnan arkkipiispaksi.


title: Joseph Kureethara

text: Joseph Kureethara (2. heinäkuuta 1929 – 6. tammikuuta 1999) oli intialainen roomalaiskatolinen piispa. Hänet vihittiin papiksi Cochinin hiippakuntaan 18. maaliskuuta 1958 ja nimitettiin sen piispaksi 29. elokuuta 1975. Piispaksi vihkiminen seurasi 21. joulukuuta. Pääkonsekraattorina toimi Joseph Kelanthara, jota avustivat Alexander Edezath ja Sebastian Mankuzhikary. Kureethara toimi hiippakuntansa johdossa kuolemaansa saakka.


title: Joseph Kelanthara

text: Joseph Kelanthara (19. tammikuuta 1918 – 19. lokakuuta 1986) oli intialainen roomalaiskatolinen arkkipiispa. Hänet vihittiin papiksi 18. maaliskuuta 1949 ja nimitettiin Verapolyn arkkihiippakunnan arkkipiispaksi 16. tammikuuta 1971. Piispaksi konsekroinnin suoritti 4. huhtikuuta Duraisamy Simon Lourdusamy, jota avustivat Jerome M. Fernandez ja John Ambrose Abasolo y Lecue. Kelanthara kuoli 68-vuotiaana virassa.


title: Longinus Atundo

text: Longinus Atundo (4. tammikuuta 1936 – 15. marraskuuta 1996) oli kenialainen roomalaiskatolinen piispa. Hänet vihittiin papiksi 30. joulukuuta 1964 ja nimitettiin Bungoman hiippakunnan piispaksi 27. huhtikuuta 1987. Piispaksi vihkiminen seurasi 28. kesäkuuta. Pääkonsekraattorina toimi Jozef Tomko, jota avustivat Maurice Michael Otunga ja Philip Sulumeti. Atundo kuoli 60-vuotiaana virassa.


title: Joseph Kaithathara

text: Joseph Kaithathara (s. 22. kesäkuuta 1939) on intialainen roomalaiskatolinen piispa. Hänet vihittiin papiksi 21. joulukuuta 1963 ja nimitettiin Gwaliorin hiippakunnan piispaksi 9. helmikuuta 1999. Piispaksi vihkiminen seurasi 1. toukokuuta. Pääkonsekraattorina toimi Frederick D'Souza, jota avustivat Baptist Mudartha ja Francis Kallarakal.


title: Mihail Grigorenko

text: Mihail Grigorenko (, s. 16. toukokuuta 1994) on venäläinen jääkiekkoilija, joka pelaa NHL-seura Colorado Avalanchen organisaatiossa. TsSKA Moskova hänet vuonna 2011 Venäjän suurimpaan kiekkoliigaan KHL:ään ensimmäisellä kierroksella numerolla kahdeksan. Grigorenko on yksi ikäluokkansa suurimmista lupauksista, ja osoituksena lahjoistaan, Quebec Remparts varasi hänet QMJHL:ään koko varaustilaisuuden toisena pelaajana vuonna 2011.


title: Mihail Grigorenko

text: Grigorenkon junioriura Kanadassa sai hyvän alun, ja ensimmäisen kautensa 59 pelin aikana hän kokosi itselleen tehot 40+45=85. Hän oli joukkueensa sisäisen pistepörssin toinen seitsemän pistettä enemmän keränneen Frédérick Royn jälkeen. Koko liigan pistepörssissä hän oli parhaana tulokkaana sijalla kahdeksan.


title: Mihail Grigorenko

text: Grigorenko oli voittamassa olympiakultaa venäläisten olympiaurheilijoiden joukkueessa 2018. Hän on edustanut Venäjää nuorten arvoturnauksissa.


title: Joseph Gontrand Décoste

text: Joseph Gontrand Décoste (s. 24. huhtikuuta 1957) on haitilainen roomalaiskatolinen piispa. Hän kuuluu jesuiittoihin. Hänet vihittiin papiksi Les Cayesin hiippakuntaan 1. heinäkuuta 1984. Hän sai 6. elokuuta 2009 nimityksen Jérémien hiippakunnan piispaksi, ja piispaksi vihkiminen seurasi 18. lokakuuta. Pääkonsekraattorina toimi Joseph Serge Miot, jota avustivat Bernardito Cleopas Auza ja Pierre-André Dumas.


title: Pierre-André Dumas

text: Pierre-André Dumas (s. 26. syyskuuta 1962) on haitilainen roomalaiskatolinen piispa. Hänet vihki papiksi Port-au-Princen hiippakuntaan paavi Johannes Paavali II 26. toukokuuta 1991. Hänet nimitettiin Port-au-Princen vihkipiispaksi ja Florianan titulaaripiispaksi 10. joulukuuta 2002. Piispaksi vihkiminen seurasi 22. helmikuuta 2003. Pääkonsekraattorina toimi Roger Marie Élie Etchegaray, jota avustivat François-Wolff Ligondé ja François Gayot.


title: Pierre-André Dumas

text: 13. heinäkuuta 2008 Dumas sai nimityksen Anse-à-Veau et Miragoânen hiippakunnan piispaksi.


title: Stora Näset/Lilla Näset

text: Stora Näset ja Lilla Näset sijaitsevat Karjaalla Lepinjärven tuntumassa valtatie 25:n lähellä. Stora Näsetiltä on löydetty kaivauksissa vuonna 1999 nuolenkärkiä, ja esihistoriallisia asumuksia. Ikivanhalta asuinalueelta on läydetty kiviröykkiöhautoja. Lilla Näset sijaitsee suunnilleen 150 metriä Stora Näsetistä Lohjalle päin. Lilla Näsetistä on löytynyt kaivauksista vuonna 1998-1999 rautaisia nuolenkärkiä, ja kalmistosta oltiin löydetty kuppikiviä, joissa oli 9-11 kuoppaa.


title: Glutationi-S-transferaasi

text: Glutationi-S-transferaasit ovat ryhmä entsyymejä, jotka katalysoivat glutationin konjugoitumista vierasainemolekyyleihin ja endogeenisiin molekyyleihin. Niillä on laaja spesifisyys. Ne ovat tärkeitä myrkyllisten aineiden poistamisessa eliöistä ja myös lääkeainemetabolian kannalta. Glutationi-S-transferaasien EC-numero on EC 2.5.1.18.


title: Glutationi-S-transferaasi

text: Aitotumaisten eliöiden glutationi-S-transferaasit ovat rakenteeltaan dimeerejä. Entsyymit voidaan jakaa kahdeksaan ryhmään niiden esiintymisen ja rakenteen perusteella. Useimmat glutationi-S-transferaaseista ovat sytosolissa esiintyviä ja niitä on kaikissa soluissa, erityisesti maksassa. Sytosolisten entsyymien lisäksi on mitokondrioissa ja mikrosomeissa esiintyviä glutationi-S-transferaaseja.


title: Glutationi-S-transferaasi

text: Glutationi-S-transferaasit katalysoivat glutationin ja monien eri yhdisteiden välisiä reaktioita. Yhdisteet ovat voineet muodostua normaalin aineenvaihdunnan tuloksena tai ovat vierasainemolekyylejä, esimerkiksi lääkeaineita. Tyypillisiä substraatteja ovat epoksidit ja aromaattisten yhdisteiden oksidit. Tyypillistä kaikille substraateille on, että niissä on elektrofiilinen atomi, joka voi olla tyypillisimmin hiili, happi, typpi tai rikki.


title: Glutationi-S-transferaasi

text: Monet glutationi-S-transferaasin substraateista muodostaisivat konjugaatin glutationin kanssa myös ilman entsyymikatalyysiä. Entsyymi kuitenkin voi katalysoida reaktion niin, että se on stereospesifinen. Entsyymin aktiivisen kohdan seriiniaminohappo deprotonoi glutationin tioliryhmän, jolloin muodostuu nukleofiilinen tiolaattianioni. Riippuen substraatista entsyymin katalysoima reaktio voi olla joko suora additio tai korvautumisreaktio. Korvautumisreaktio tapahtuu, kun substraatti sisältää jonkin elektroneja puoleensa vetävän ryhmän, esimerkiksi halogeeniatomin, nitroryhmän tai sulfonaattiryhmän.


title: Jason Conley

text: Jason Conley (s. 21. heinäkuuta 1981) on yhdysvaltalainen koripalloilija. Conley on pituudeltaan 195 cm ja pelaa joukkueessaan heittävän takamiehen sekä pienen laitahyökkääjän pelipaikoilla.


title: Jason Conley

text: Conley on pelannut urallaan Saksan, Suomen ja Itävallan pääsarjoissa. Suomessa hän on edustanut Joensuun Katajan, Namika Lahden, Lappeenrannan NMKY:n ja Kouvojen Korisliiga-joukkueita. Kahden ensimmäisen Suomessa vietetyn kautensa aikana Conley saavutti SM-kultaa, SM-hopeaa ja Suomen cupin voiton. Conleyn ammattilaisura on ollut rikkonainen lukuisten loukkaantumisten takia. Yliopistovuodet hän vietti Virginia Military Institutessa sekä Missourin yliopistossa. Virginiassa pelatessaan Conley oli historian ensimmäinen tulokaspelaaja, joka voitti NCAA I-divisioonan pistetilaston.


title: Jason Conley

text: Conley valittiin Korisliigan kuukauden pelaajaksi marraskuussa 2014. Vuodenvaihteessa 2015–2016 hän kärsi loukkaantumisesta. Seagulls selviytyi pudostuspeleihin, joissa Conley sai jalkavamman ja joutui sivuun mitaliotteluista.


title: Jason Conley

text: Heinäkuussa 2016 Conley teki Seagullsin kanssa yksivuotisen jatkosopimuksen.


title: Barthélémy Djabla

text: Barthélémy Djabla (1936 – 15. syyskuuta 2008) oli norsunluurannikkolainen roomalaiskatolinen arkkipiispa. Hänet vihittiin papiksi 15. maaliskuuta 1964 ja nimitettiin San Pedro-en-Côten hiippakunnan piispaksi 23. lokakuuta 1989. Piispaksi vihkiminen seurasi 7. tammikuuta 1990. Pääkonsekraattorina toimi Bernard Yago, jota avustivat Noël Kokora-Tekry ja Bernard Agré.


title: Barthélémy Djabla

text: 21. heinäkuuta 2006 Djabla sai nimityksen Gagnoan arkkipiispaksi, ja hänet asetettiin tähän virkaan 24. syyskuuta. Hän kuoli 72-vuotiaana virassa.


title: August von Mackensen

text: Anton Ludwig August von Mackensen (6. joulukuuta 1849 – 8. marraskuuta 1945) oli saksalainen sotamarsalkka ja yksi Saksan korkeimmista sotilasjohtajista ensimmäisen maailmansodan aikana.


title: August von Mackensen

text: Mackensen aloitti sotilasuransa vuonna 1869 yksivuotisena vapaaehtoisena 2. preussilaisessa henkihusaarirykmentissä. Saksan–Ranskan sodassa Mackensen palveli reserviupseerikokelaana ja sai lokakuussa 1870 2. luokan Rautaristin suoritettuaan rohkean ja menestyksekkään tiedustelutehtävän. Sodan jälkeen Mackensen suoritti yliopisto-opintoja Hallessa, mutta palasi vuonna 1873 Preussin armeijaan ja aloitti ammattisotilaan uransa. 1800-luvun kolmen viimeisen vuosikymmenen aikana Mackensen palveli muun muassa prikaatin adjuntanttina, yleisesikunnan päällikön adjuntattina, 1. henkihusaarirykmentin komentajana ja keisari Vilhelm II:n adjutanttina. Hänet aateloitiin vuonna 1899. Maailmansodan alussa vuonna 1914 Mackensen toimi XVII armeijakunnan ja yhdeksännen armeijan komentajana itärintamalla. Tunnustuksena menestyksekkäistä sotatoimista itärintamalla Mackensenille myönnettiin Preussin korkein sotilaallinen kunniamerkki Pour le Mérite 27. marraskuuta 1914. Sotamarsalkaksi hänet ylennettiin vuonna 1915. Loppusyksystä 1915 alkaen hän johti menestyksekkäästi Serbian valloitusta ja sen jälkeen Romanian vastaista rintamaa. Seitsemäntenä tammikuuta 1917 Mackensenille myönnettiin Rautaristin suurristi, joita jaettiin koko sodan aikana vain viisi kappaletta. Hän jäi eläkkeelle armeijasta vuonna 1920.


title: August von Mackensen

text: Weimarin tasavallan aikana Mackensen toimi Stahlhelm-järjestössä ja esiintyi myöhemmin Saksan kansallissosialistisen työväenpuolueen vallan symbolisena tukijana.


title: August von Mackensen

text: Jättäessään tehtävänsä 1. henkihusaarirykmentin komentajana 1898 Mackensen sai rykmentin "à la suite" -statuksen eli oikeuden kantaa sen univormua myös sen jälkeen kun hänen palveluksensa rykmentissä oli päättynyt. Mackensen tuli tunnetuksi käyttämällä usein kenraalina ja marsalkkana sekä vielä eläkkeelläkin näyttävää henkihusaariunivormuaan. Univormu ja sen lakkiin jo 1700-luvulta asti kuulunut valtava pääkallokokardi saattoi innoittaa myös SS-järjestöä ottamaan käyttöön mustat univormut ja "Totenkopf"- eli pääkallokokardit.


title: August von Mackensen

text: Mackensen osallistui korkeasta iästään huolimatta maanpaossa kuolleen keisari Vilhelm II:n hautajaisiin Hollannissa vuonna 1941 käyttäen yhä husaariunivormuaan.


title: August von Mackensen

text: August von Mackensenin poika oli kenraalieversti Eberhard von Mackensen.


title: Irti tavarasta

text: Irti tavarasta on Kari Ojalan vuonna 2009 ilmestynyt kirja ihmisen suhteesta aineelliseen kuluttamiseen.


title: Pomppukeppi

text: Pomppukeppi eli hyppykeppi on pomppimiseen tarkoitettu lelu. Siinä on pystysuoran tangon alapäässä jousi ja astinlauta sekä yläpäässä kahva kiinnipitämistä varten. Pomppukepillä voi tehdä temppuja.


title: Pomppukeppi

text: Carl Barksin luoma sarjakuvahahmo Pelle Peloton hyppi ensiesiintymisessään vuonna 1952 pomppukepillä tarinassa "Onnen kantamoinen" (). Nalle Puhin ystävä Tikrun häntä toimii pomppukepin tavoin.


title: Enevaldus Svenonius

text: Enevaldus Svenonius oli Turun akatemian teologisen tiedekunnan primarius eli ensimmäinen professori vuosina 1664–1688. Hänen toimintansa pakotti Turun piispan Terseruksen eroamaan virastaan vuonna 1664.


title: Enevaldus Svenonius

text: Svenonius oli kotoisin Smålandista ja Suomeen tultuaan hänestä tuli Isaacus Rothoviuksen suosikki ja tämän lasten kotiopettaja.


title: Enevaldus Svenonius

text: Kolmikymmenvuotinen sota oli taittanut aiemmin vuolaan opiskelijavirran Wittenbergin yliopistoon, ja Svevonius oli ainoa merkittävä sodanjälkeinen ruotsalaisteologi, joka haki oppinsa sieltä. Terseruksen 1662 julkaistu katekismus sisälsi muiden kristillisten kirkkokuntien oppeja hyväksyviä piirteitä, ja tätä käsitystä vastaan Svenonius hyökkäsi voimallisesti. Kun Terserus joutui näkemyksineen tappiolle vuoden 1664 valtiopäivillä, hänen oli erottava toimestaan Turussa. Palkkioksi Terserusta vastaan käymästään taistelusta Svenonius sai vuonna 1664 ensimmäisen professorin viran, ja sankarin sädekehä toi hänelle Turussa loppuelämäksi määräävän teologisen vallan.


title: Karbaryyli

text: Karbaryyli on karbamaatteihin kuuluva yhdiste, jota käytetään hyönteistorjunta-aineena. Ainetta myy Bayer kauppanimellä Sevin. Karbaryyli on palavaa, hajutonta, ja puhtaana valkoista kiteistä kiinteää ainetta.


title: Karbaryyli

text: Karbaryyli on antikoliiniesteraasi eli se estää koliiniesteraasien toiminnan, jolloin asetyylikoliini ei hajoa hermostossa ja kolinerginen järjestelmä yliaktivoituu. Karbaryyli on nisäkkäille suhteellisen vaaratonta, LD on 850 mg/kg.


title: Karbaryyli

text: Karbaryylin kemiallinen kaava on CHNO, moolimassa 201,221 g/mol ja CAS-numero 63-25-2. Karbaryylista käytetään myös nimiä "1-naftalenolimetyylikarbamaatti", "1-naftyylimetyylikarbamaatti", "metyylikarbamihappo-1-naftyyliesteri" ja "1-naftalenyylimetyylikarbamaatti". Karbaryylin sulamispiste on 142 °C, kiehumispiste 315 °C, tiheys 1,2 g/cm, liukoisuus veteen 30 °C:ssa 0,004–0,012 g/100 ml ja leimahduspiste 193–202 °C.


title: Faxi (vesiputous)

text: Faxi (myös Vatnsleysufoss) on vesiputous Islannissa. Putous sijaitsee Tungufljót-joessa Islannin lounaisosassa. Joki kerää vetensä lukuisten pienten purojen lisäksi Sandvatn-järvestä Langjökull-jäätikön eteläpuolelta.


title: Faxi (vesiputous)

text: Faxin yläpuolella sijaitsee lammaskarsina ja vanha kahluupaikka joen yli. Vesiputouksen luona on parkkipaikka. Faxi sijaitsee lähellä Skálholtiin ja Haukadalurin geysiralueelle vievää tietä. Geysireille on matkaa 12 kilometriä ja Reykholtin kylään kahdeksan kilometriä.


title: Vanin maanjäristys

text: Vanin maanjäristys tapahtui Turkin itäosassa lähellä Vanin kaupunkia 23. lokakuuta 2011. Suurinta vahinkoa kärsivät Ercişin ja Vanin kaupungit. 432 ihmisen vahvistettiin kuolleen.


title: Rush (vuoden 2008 televisiosarja)

text: Rush on australialainen poliisi-draamasarja, jonka ensimmäinen jakso nähtiin Australiassa syyskuussa 2008. Sarja sijoittuu Melbourneen, Victoriaan ja keskittyy poliisin taktisen tiimin jäseniin. Suomessa sarjaa on näytetty Yle TV2:ssa sekä Yle Areenassa.


title: Rush (vuoden 2008 televisiosarja)

text: Sarja seuraa maineikkaan "Tactical Response (TR)" -tiimin jäsenien elämää. Sarjan fiktiivinen tiimi perustuu oikeaan Victorian poliisin Critical Incident Response Team -ryhmään, joka on erittäin liikkuva yksikkö ja täyttää operatiivisen aukon yleisvelvollisuuksia hoitavan poliisin sekä SWAT:in kaltaisen Victoria Police Special Operations Group -ryhmän välillä. Sarjan tiimi nähdään vastaamassa väkivaltaisiin tapauksiin, kuten autovarkauksiin, itsemurhiin ja aseellisiin hyökkäyksiin. Rush keskittyy TR-tiimin jäseniin, heidän tiedustelu-upseeriinsa Leon Brozniciin sekä ylitarkastaja Kerry Vincentiin. Sarjassa tutustutaan tiimin työ- ja yksityiselämään.


title: Rush (vuoden 2008 televisiosarja)

text: Suurin osa jaksoista sisältää ainakin yhden pääjuonen sekä yhden tai kaksi sivujuonta joka jakson läpi. Joissakin tapauksissa keskitytään yhteen pääjuoneen ja jäsenten yksityiselämät muodostavat pienempiä sivujuonia, jotka ulottuvat useampaan jaksoon. Yleensä tiimi jaetaan kahdeksi: Yksi tiimi tapausta kohden ja sivujuonessa oleva tiimi tapaa pääjuonessa olevan tiimin jossain vaiheessa jaksoa. Tavallisesti kuuden hengen tiimi jaetaan kahteen ajoneuvoon, jotka tunnetaan nimillä TR01 ja TR02.


title: Rush (vuoden 2008 televisiosarja)

text: Neljännellä tuotantokaudella juonen rakennetta uudistettiin niin, että vain yksi, laajamittainen juoni kulki kaikkien 13 jakson läpi poiketen edellisistä tuotantokausista.


title: Rush (vuoden 2008 televisiosarja)

text: Sarjan pilotti, alkuperäiseltä nimeltään "Rapid Response" kuvattiin vuonna 2004 ja se perustui aiempaan "Police Rescue" -sarjan käsikirjoitukseen. Pilotissa esiintyi useita hahmoja ja näyttelijöitä, jotka eivät tulleet takaisin sarjaa varten. Sarja hylättiin alun perin, mutta vuosia myöhemmin otettiin tuotantoon, koska käsikirjoittajien lakko 2007–2008 Yhdysvalloissa vaikutti Ten-kanavan maahantuontisarjoihin.


title: Rush (vuoden 2008 televisiosarja)

text: Josef Berin näyttelemä ylikonstaapeli Dominic "Dom" Wales oli alun perin käsikirjoitettu kuolemaan ensimmäisellä tuotantokaudella, mutta kesken tuotannon Van der Boom pyysi vapautusta roolistaan. Hänen Yhdysvaltojen työviisuminsa oli hyväksytty, mikä vaati muuttamista Yhdysvaltoihin. Tämän johdosta Van der Boomin hahmo kuoli Berin hahmon sijasta. Jolene Anderson liittyi mukaan 16. heinäkuuta 2009 alkaneelle toiselle tuotantokaudelle.


title: Rush (vuoden 2008 televisiosarja)

text: Sarja on kuvattu Australian Victoriassa sekä harvaan asutuilla että suurkaupunkialueilla.


title: Rush (vuoden 2008 televisiosarja)

text: Kolmas kausi alkoi Australiassa 22. heinäkuuta 2010.


title: Rush (vuoden 2008 televisiosarja)

text: Channel Ten -kanavan Rick Maier vahvisti 13-jaksoisen neljännen kauden 12. marraskuuta 2010. Neljännen kauden kuvaukset alkoivat 6. toukokuuta 2011.


title: Sallan taistelut (talvisota)

text: Sallan taistelut olivat osa Suomen ja Neuvostoliiton välistä talvisotaa. Puna-armeija oli saanut käskyn edetä Sallan läpi Kemijärvelle ja Sodankylään ja sieltä Rovaniemelle parissa viikossa. Rovaniemeltä hyökkäystä oli tarkoitus jatkaa Tornioon ja katkaista tällä tavalla Suomi kahtia. Suomalaisjoukot onnistuivat kuitenkin pysäyttämään hyökkäyksen Kemijärven itäpuolella.